„Ai dreptul să ierți vinovatul, dar nu să-i ierți și greşeala“ (N. lorga) 

Între 1956 şi 1990 ne-am ocupat, printre altele, şi de 

studierea Câmpiei Piteștilor — descoperirea vetrelor 
arheologice, faună și floră, moștenirea etnoculturală - 
pentru a înțelege degradarea dezastruoasă la care a 
ajuns acest colț de ţară în timpul dictaturii bolșevice. 
Acest ultim aspect l-am prezentat cu prilejul celui de „Al 
XV-iea Simpozion Naţional de Istorie și Retrologie 
Agrară a României” care avut loc la Arad, în perioada 
28 august - 1 septembrie 1995, într-o comunica al cărui 
rezumat a fost publicat în volumul apărut cu acel prilej'; 
lucrarea a ajuns doar la cei 300 de participanți și nu 
poate fi consultată de cei interesaţi. În comunicare 
prezentăm pe larg degradarea landşaftului acestei 
unităţi geografice, care altă dată a fost acoperită de 
imenșii codri ai Vlăsiei, cu deosebire după instaurarea 
bolşevismului în România. Din 1948 până în 1989 au 
fost rase de pe această câmpie peste 30 de păduri: 
Rediul Smeurei, Părăsita, Maior Roșu, Lupăria, Pădurea 
Bradului, Cornetul Bănănăi, Orjanca-Silvestreanca, 
Șerbăneasca, Rovina Mare, Tufele Roşii, Rediul 
Tomșanii, Zapisu, Pădurea Gliganului, Floreasca, Odaia 
Miului, Orasca, Pădurea Moșnenilor, Capra, Năvrutu, 
Furduiasca-Rătești, Braniștea, Frăsiori, Goleasca, 
Dumbrava, Fitincioaica, Cerani, Pădurea Piscanilor, 
Ioneasca, Pădurea Berzei, Pădurea Popii Vasile, Șirul de 
ulmi, o parte din Pădurea Turcului și Pădurea Cucului. 
Marile păduri  Leşanca-Zidureanca, Mozăceanca, 
Cantacuzeanca și Urlătoarea-Bălăceanca-Vlășcuța au 
fost şi ele defrișate în mare parte. 
„După 1962 au pierit toţi arborii, inclusiv cei 
multiseculari, de pe răzoare și au fost denudate de 
arbori şi arbuști toate coastele și văile, întreaga câmpie 
rămânând, cât cuprind ochii, ca-n palmă. Din puţinele 
păduri rămase au dispărut cu desăvârşire: ulmul, 
jugastrul, teiul, frasinul, arinul și alunul; cornul se mai 
întâlnește doar în pădurea Podeanca dintre Broșteni și 
Pârvu Roșu; gorunul și gârnița rar se mai pot întâlni. 

Fauna a fost grav afectată. În a doua jumătate a 
secolului al XX-lea au rămas de domeniul amintirii: 
pajura (Aquila heliaca Sav.) — ultima familie fiind 
împăşcată la cuib în anul 1955 —, șoimii și găile 
(miilanii), bufnița, dropia — ultimele 9 exemplare au 
fost observate în 1966 —, spârcaciul — ultimele patru 
exemplare ale unei familii au fost ucise în 1972. În toată 
câmpia Piteştilor nu mai cuibăresc stârcii, barza neagră, 
ierunca şi turlia (Burhinus oedicnemus L.,1'750) 
rebotezată din birouri de către specialiști, pasărea 
ogorului, iar restul păsărilor s-au rărit în mod alarmant; 
în anii 1985-1990 nu au cuibărit, în toată această unitate 
geografică, mai mult de 15-20 de perechi de turturele; 
în aceeaşi situaţie se află și cristeiul (Crex crex 
(L.),1758). 

Dintre mamifere au dispărut în această perioadă: 
lupul — ultimul exemplar împușcat în 1956 —, liliecii, 
cățelul pământului (Spalax sp.), veverița, neamurile 


pârșilor, ermina sau hermelina, dihorul galben şi se 


pare că şi beica (Martes foina Erxleben, 1777). 

Degradarea landșaftului Câmpiei Piteștilor s-a 
accentuat în deceniile 1971-1990 din cauza secetelor 
prelungite, dar şi din cauza ploilor acide încât, la 4-5 
arbori din 10, se observă uscarea mugurilor terminali; 
acest fenomen se observă chiar și la salcâm, arborele cel 
mai rezistent din zonă. 

După distrugerea bălților și a zonelor naturale de-a 
lungul Dunării, după anul 1965 nu a mai adiat în zonă 
Băltăreţul, vântul aducător de ploaie; clima s-a redus la 
două anotimpuri; pâraiele au secat, în ciuda faptului că 
până în secolul al XVII-lea erau pline de mori de apă; 
pânzele freatice au coborât foarte mult, iar izvoarele 
naturale, din care apa nu a încetat să ţâșnească nici în 
timpul secetei din 1946, au dispărut şi ele. Dacă 
revărsările pâraielor din 1970 și 1975 au mai fost 
stăvilite de puţinii arbori care se mai aflau pe maluri, 
cele din zilele de 22-23 mai 1995 nu au mai întâlnit nici 
o rezistenţă, iar pagubele sunt greu de calculat datorită 
pământurilor distruse de ape. La aceasta a contribuit şi 
degradarea văilor „regularizate” în folosul agriculturii, 
astupându-se bălțile și gâldaiele care preluau apa 
viiturilor mari, dar și dispariția cutumelor despre 
sfințenia apelor, socotită de comuniști superstiții; 
localnicii uitând aceste credințe, au umplut aceste 
pâraie cu toate gunoaiele, inclusiv cu bălegarul pe care 
altădată îl cărau pe ogoare. 

Cei 50 de ani de dictatură bolșevică au adus pagube 
landşaftului acestei câmpii, mai mari decât întregul 
mileniu al II-lea. Cele de mai sus reprezintă o parte a 
rezumatului amintit. În expunere atrăgeam atenția 
asupra dezastrului asupra așezărilor din Lunca Dunării 
şi din Deltă în cazul unor debite asemănătoare celor din 
ultimul deceniu al secolului al XIX-lea, îndiguirea 
Dunării și așa-ziză „redare agriculturii” a marilor lacuri 
și a Deltei, fiind una din cele mai mari erori bolșevice 
asupra nu numai a naturii patriei, dar şi a economiei 
României, când peștele era socotit mâncarea săracului. 

În ziua de vineri, 28 octombrie 2005, în cadrul unei 
sesiuni anuale de comunicări științifice am susținut 
comunicarea Descoperirile arhelogice și concluziile 
privind cele şase valuri de inundaţii din anul 200%, 
prilejuită de cele mai mari inundaţii din spațiul 
românesc. 

La 5 iulie 2005 se anunţa că suntem „Țară de 
sinistraţi”: 35575 ha de teren arabil inundate, 10000 ha 
de grâu sub ape, 76100 m.c. de lemn doborât de vânt, 
113 localităţi inundate, 500 (5000, n.n.) evacuaţi, 1710 

case distruse. În ziua de 4 iulie 2005 localitatea Icoana 
din județul Olt a rămas izolată; 1300 de case erau 
afectate datorită căderii a 50 1 apă/m.p. În Olt, viitura a 
făcut 4 victime; 500 de persoane din câteva sate au fost 
evacuate. În Teleorman viitura a afectat 12 baraje de 
pământ, proiectate să reziste la 600 m.c./sec, dar viitura 
a avut 800 m.c./sec; au fost inundate 33 de sate, cu 2310 
case, fiind evacuate 1600 de persoane; acestea au fost 
doar o parte din pagubele din Teleorman. În judeţul 
Argeș au fost afectate câteva sute de case din localitățile 
Lunca Corbului, Stolnici, Miroși, Râca, Bârla, 
Căldăraru, Hârseşti şi Popești și lista poate continua cu 
alte zeci de localităţi din judeţele Giurgiu, Constanţa, 
Dolj” și nu numai; judeţul Teleorman era „înghițit de 
ape”, mai ales în zonele Drăgănești-Vlașca, Orbeasca și 
satul Roșu'. Numai în județul Argeș pagubele s-au 
ridicat la 250 de miliarde lei”. Printr-un comunicat al 
Guvernului se arăta că inundaţiile din perioada 1-17 
iulie 2005 au provocat ţării pagube de 23942 miliarde 
de lei (672,5 milioane euro), fiind afectate 575 de 
localităţi din 34 de judeţe, cu 25172 de gospodării 
avariate, din care 3571 total distruse, iar alte 2993 de 
case erau în pericol de prăbușire. Viiturile au ucis 24 de 
persoane - 15 în judeţul Vrancea, 4 în Bacău, 2 în 
Teleorman și câte o persoană în Alba, Constanţa și 
Galaţi. Inundaţiile au distrus culturile agricole de pe 
323628 ha, 108 km de diguri, 751 km de apărări de 
maluri, '74 de baraje de apărare împotriva inundațiilor; 
la acestea se mai adaugă 375 km de drumuri naţionale, 
979 km de drumuri judeţene, 1575 km de drumuri 
comunale, 638 km de străzi din diverse localități, 699 
poduri și 1553 de podeţe”. Inundaţiile au fost 
dezastruoase şi în septembrie 2005. În judeţul 
Constanţa viiturile au înecat 13 oameni, iar stațiunea 
Costineşti arăta ca după ata apa având 3 metri, iar 
viitura o viteză de 40 km/oră”. Sudul ţării a ajuns din 
nou sub ape. Este inundat satul Roșu din Chiajna-llfov; 
Ciorogârla inundă peste 80 de case din Domnești. „Râul 
Neajlov a crescut în proporţii misterioase” afectând 
localitățile Nebuna, Clejani, Neajlov, Bulbucata. În 


Teleorman, câmpul spre Drăgănești-Vlașca este un lac- 


imens; apa atinge pe alocuri doi metri adâncime; zeci 
de case sunt inundate la Videle”. Debitele Argeșului și 
Ialomiţei devin înspăimântătoare în judeţele Giurgiu, 
Ialomiţa și Călărași”. Sunt doar o foarte mică parte din 
zonele afectate și din distrugerile provocate. 

Analizând la faţa locului o serie de descoperiri 
arheologice făcute de noi de-a lungul anilor, am ajuns la 
concluzia că doar în neolitic a existat o perioadă 
secetoasă și fără inundaţii așa de mari, ceea a permis 
oamenilor să-și construiască așezări de-a lungul văilor, 
în finalul acestei epoci, iar gumelniţenii și-au permis să 
construiască cunoscutele telluri în luncile joase, uneori 
chiar în apropiere de pâraie sau pe firul vălcelelor, 
fortificându-le cu pământul scos din șanțurile de 
apărare, având şi așezări stabile, nefortificate, pe 
terasele superioare din imediata apropiere. 

Începând din cultura Coțofeni oamenii au 
abandonat așezările aflate pe văi și s-au stabilit pe 

terasele mai înalte”. La fel s-a întâmplat și în cultura 
Glina III, pentru ca în Tei-Verbicioara oamenii să se 
aşeze pe terasele superioare, depărtați mult de firul 
apelor; ploile erau probabil permanente, cu debite 
mari, iar pâraiele depășeau mult malurile. Pentru a ne 
convinge că văile Drâmbovnicului și Mozacului şi a 
vâlcelelor aferente nu constituie o excepţie, am verificat 
o serie de așezări de pe alte pâraie. Pe Teslui, la Pieleşti, 
în județul Dolj, așezările din epoca bronzului erau 
foarte departe; geto-dacii s-au așezat mai aproape de 
firul malurilor Tesluiului. În aval, la Robăneşti, toate 
urmele de locuire, din epoca bronzului dar și așezările 
medievale au fost departe de malurile Tesluiului. Cele 
mai clare situaţii le avem în judeţul Argeș, care ne este 
cel mai bine cunoscut. În bazinul Cotmenei, o așezare 
din epoca bronzului se află pe stânga Văii Lerului, pe 
botul sudic al dealului cu același nume, acolo unde 
Lerul primește pe stânga Vâlceaua Troianului, care se 
formează din estul Dealului Troianului; o altă așezare 
din epoca bronzului se află la sud-est de Urluieni, tot pe 
stânga Lerului, pe dealul cel mai înalt, ocolit la nord şi 
la vest de Valea Lerului. O altă așezere din epoca 
bronzului o întâlnim pe botul cel mai înalt al dealului 
Malu, ocolit pe la est și sud de vălceaua Cârna, afluent 
pe stânga Cotmenei. O altă așezare din epoca bronzului 
o întâlnim la răsărit de Mozăcenii din Vale, pe botul 
sud-estic al dealului Câineasca, la sud de confluenţa Văii 
Adânci-Câineasca, care vine dinspre nord, cu valea 
Baliganu dinspre nord-est, văile de obârşie ale 
Tecuciului. Cea mai interesantă așezare din epoca 
bronzului ni se pare cea de pe Măgura Șarpelui, de la 
nord-vest -de Mozăcenii din Vale, dintre pădurile 
Călugăreasca şi Niculiceasca de pe stânga Cotmenei. În 
perioada geto-dacă așezările coboară pe terasele mai 
joase, la fel ca și așezările mai târzii, de tip Chilia. 

Din nefericire, dacă în perioada anilor 1963-1966 
aşezările erau foarte vizibile, cu multe fragmente 
ceramice, în vara anului 2005, datorită lucrărilor 
agricole mecanizate din perioada 1975-1989 nu se mai 
observă nimic; orice urmă materială a dispărut 
măcinată de agregate; câmpia este denudată, nu se mai 
găsesc copacii seculari luați ca reper, iar toponimia a 
fost dată uitării. 

La fel se întâmplă și pe vatra satelor Burdea, Miroși şi 
Surdulești aflate pe pârâul Burdea, ori cele de pe Pârâul 
Câinelui din zona Strâmbeni - Căldăraru - Siliştea 
Gumești, așezări cunoscute, unele de la începutul 
secolului al XX-lea, altele cercetate sumar în anul 
1946", cercetată mai amănunțit fiind Măgura de la 
Eleșteu, un tell gumelniţean”. Foarte interesante sunt 
movilele de la Burdea, de pe pârâul cu același nume, 
Măgura care urlă şi Măgura Leului, așezări neolitice, 
ultima cu o frumoasă legendă care implică pe fraţii 
Burdeau şi Bălăceanu, dovedind prezența leulului. 
(Felis leo L.,1758) în această zonă”, Și aici, chiar dacă 
aşezările de pe Burdea şi Pârâul Câinelui au dispărut, 

măcinate de lucrările mecanizate, având în vedere 
cercetările noastre din anii 1962-1965, dacă așezările 
neolitice se află pe firul văilor, cele din epoca bronzului, 
care nu au lost precizate de M.Petrescu-Dâmboviţa ca 
fiind din această perioadă, sunt mult mai departe, iar 
cele din La Tene ori din secolele al III-lea - al IV-lea sunt 
intermediare, cam la mijlocul distanţei dintre „cele 
neolitice și cele din epoca bronzului. 

Amintim, în încheiere, așezările din epoca bronzului 
de pe Bucov, afluent pe stânga 'Teleormanului. La nord- 
est de Râca, în zona cea mai înaltă, la sud de pădurea 
Porcărești și de drumul ce leagă Bucovul de Palanga, la 
răsărit de vălceaua Porcăreşti, se află o așezare Tei- 
Verbicioara; alta, din aceeaşi epocă, se află pe dreapta 
Bucovului, pe terasa cea mai înaltă dintre pârâu şi 
vălceaua ce iese din Râca și se varsă în Bucov. O așezare 
pe terasa mai joasă, pe dreapta Bucovului, în vestul 
pădurii Bucov, datează din secolele al III-lea - al IV-lea. 
Cea mai mare şi mai bine păstrată așezare din epoca 
bronzului care forma o măgură vizibilă în 1965-1966, 
înţelenilă și neatinsă pe atunci de fierul plugului, se află 
pe cota cea mai înaltă de pe dreapta Teleormanului, în 
sud-estul pădurii Bucov, imediat la nord de drumul ce 
trece peste "Teleorman, venind dinspre Bucov, prin 
nordul pădurii și merge pe la nord de Tătărăştii de Sus; 
aşezarea domină întreaga vale a Teleormanului şi a 
rămas în judeţul Argeș, drumul amintit formând 
graniţa între județele Argeș şi Teleorman". 

Concluzia nostră este clară. Debitele cele mai mari și 
precipitaţiile cele mai puternice, cu revărsările cele mai 
amenințătoare ale pâraielor au avut loc în epoca 
bronzului, chiar dacă înălțimea așezărilor o punem și 
pe seama deselor lupte între triburi. Ulterior 
precipitaţiile au fost mai ponderate, permiţând geților 
să se așeze pe terase mai joase, de cele mai multe ori în 
apropierea izvoarelor naturale, dar nicăieri în zone 
inundabile, aşezare respectată şi în primul mileniu al 
erei creștine şi în tot evul mediu care a urmat. 

Această condiție de așezare a fost respectată și la 
strămutarea locuitorilor din cătunele și satele 
răspândite haotic prin prevederea Regulamentului 
Organic cu scopul „de a li se face înlesniri, 
îndatorându-să să-și clădească lăcuințe regulate şi de 
odihnă, cu grajduri și cu îngrădirile trebuincioase 
pentru îmbunătăţirea legumelor, a sădirii pometurilor 
și mai vârtos, a dudăriilor, pentru creșterea gândacilor 
de mătase.” 

După 1950, dar mai ales după 1990, construcţiile au 
fost ridicate din ce în ce mai aproape de malurile 
râurilor, dându-se uitării pericolul inundaţiilor în caz 
de mari precipitații și viituri. 

Una din cauzele principale care au dus la revărsările 
pâraielor a fost pierderea credințelor străvechi, socotite 
de comuniști superstiții când, de fapt, ele erau cutume, 
legi nescrise ale pământului, din moşi strămoși, despre 
sfințenia apelor. Până la jumătatea secolului al XX-lea 


copiii satelor noastre se bălăceau în toate ocheanele, 
gâldaiele și gropanele, fără a se înţepa, sau a se zgâria 
măcar într-un băț. Nimeni nu arunca nici cel mai mic 
gunoi în apă. După credința strămoșească, „Apa este 
sfântă și este păcat s-o spurci cu gunoaie ori cu alte 
mizerii, iar cui aruncă stârvuri în apă, pe lumea cealaltă 
îi va mirosi sufletul a hoitul din care a ieșit”, iar sfârșitul 
lumii va veni „când se vor spurca apele cu gunoaie și 
lucruri murdare”. Sfârşitul lumii va veni „când se vor 
cura coastele, dealurile și munţii”. Pădurea socotită 
sfântă, era păstrată și ocrotită cu sfințenie, 

Încă de la 2 Ghenarie 1819 Legiuirea Caragea 
subscrisă de Io Ion George Caragee VV, domn al Ţării 
Româneşti (27 aug. 1812 — 29 sept. 1818) şi 
contrasemnată de Vel Logofăt Constantin Bălăceanu, 
prevedea: „Când va tăia cineva copaeiu roditoru sau 
neroditoru fără de scirea stăpânului său, acela să 
plătească stăpânului prețul copaciului îndoit”. 

Țăranul român avea un adevărat cult pentru pădure. 
Atunci când era nevoit să taie arbori, în special dintre 
cei viguroși, pentru construcții, respecta și îndeplinea 
cu strictețe un ritual care începea cu trei zile înainte, iar 
când ajungea la pădure, îl îmbrăţișa cu faţa spre răsărit, 
își lipea fruntea de scoarţa sa şi îi cerea ierta; „lartă-mă 
că te dobor pentru a-mi lucra (cutare lucru). Și Tu, 
Doamne, Tată Ceresc și stăpân a toate, fă să crească alt 
copac în loc, să-l găsească nepoţii şi nepoţii nepoților 
mei, mare, mai înalt și mai gros”*. În perioada bolșevică 
oamenii au uitat de credinţe și ritualuri; comuniștii nu 
aveau Dumnezeu. 'Toate câmpiile, văile și coastele au 
fost golite; munți întregi au rămas golași. După 1989 
„comuniștii cu față umană”, liber-cugetătorii, au văzut 
în pădurile ţării cel mai ușor mijloc de îmbogăţire, 
încât, în urma ploilor din noaptea de 20/21 iunie 2006 
pe Valea Țibleșului, în județul Bistriţa-Năsăud, satele 
Uriu, Crăianu Mic, Spermezeu, Târlișua, Oarzina și 
Uiasca au fost acoperite de ape, dar și „cu un strat gros 
de nămol amestecat cu nisip, frunze și lemne de tot 
felul”, distrugând 916 locuinţe și înghițind și 13 vieți 
omenești. La Târlișua sătenii „spun că nu apa le-a 
distrus casele sau le-au omorât copiii, ci lemnul tăiat 
abuziv şi haotic în pădurile din munți; 200000 m.c. de 
lemn au venit ca un tăvălug, purtaţi de ape, peste casele 
oamenilor”; „S-a furat ca-n codru, d-aia ne-a dat 
Dumnezeu apă””. Este doar un exemplu din zeci și sute 
care au avut loc în 2005 și 2006 până în prezent; până la 
sfârşitul anului 2006 vor mai fi zeci de inundații. 

Ceea ce am avertizat în încheierea comunicărilor 
noastre din 1995 şi 2005, că dezastrul cel mai mare se va 
produce în momentul când debitele Dunării vor atinge 
nivelul din 1895, s-a întâmplat; datorită desecării și 
îndiguirii marilor bălți Nedeia, Potelu, Suhaia, Greaca 
Călărași, Balta Ialomiţei, Balta Brăilei şi Brateș, care 
prelua apele Prutului, a venit și nenorocirea 
preconizată de noi; și va mai veni! 

Formate de la începuturile cuaternarului pentru a 
prelua debitele, oricât de mari, din Germania până în 
România, inundaţiile s-au produs exact la 100 de ani de 
la debitele din 1895 și 1897 care pe atunci nu au produs 





pasrube majore, tocmai datorită marilor rezervoare 
naiurale care au preluat apa, dar și a depărtării 
așezărilor omeneşti de apă. 

La jumătatea lunii martie 2006 debitul Dunării a 
depășit 11000 m.c. pe secundă, iar topirea zăpezilor a 
produs pagube în 17 judeţe”, avertizându-se că Delta 
este nepregătită pentru inundații; digurile nu vor 
rezista”. La 23 aprilie 2006 Sfintele Paști au fost 
sărbătorite la Rast-Dolj cu lacrimi între apele Dunării; 
în multe localități groaza a cuprins pe oameni, iar la 
Tudor Vladimirescu în Deltă, oamenii au mers la 
Înviere cu barca; de-a lungul Dunării digurile cedau 
rând pe rând.” Dezastrul a luat amploare, Dunărea 
având debite de aproape 15000 mc/sec., iar viteza apei 
a fost de 3-4 ori mai mare decât în mod normal; la 
Bistreț, Dăbuleni, Bechet, Plosca, dar și la Sărata 
Călăraşi, Oltina-Constanţa, mii de oameni au fost 
evacuaţi.2 

În 40 de ani (nu în 70, n.n.) România s-a pricopsit cu 
baraje şi diguri care însumează numai de-a lungul 
Dunării 1180 km, iar cei 8000 miliarde lei cheltuiţi 
anual după 1999 au fost în zadar;” au fost aruncați pe 
apa sâmbetei! Numai în ziua de marți, 25 aprilie, 
Dunărea a măturat cinci diguri și a creat un nou braț pe 
vechea matcă din sudul Doljului“, operă a îndiguirilor 
forțate din „Epoca de Aur”.” Fluviul a dat năvală și peste 
Călărași, inundând comuna Spanţov,” iar la Ostrov, 
județul Tulcea, în dimineaţa zilei de joi, 27 aprilie 2006, 
un sfert din comună s-a prăbușit sub ape*. În aceeași 
dimineaţă 15834 de persoane erau evacuate, dintre care 
9414 din judeţul Dolj și 5050 din judeţul Călărași.” 
Dezastrul a fost inimaginabil. Abia atunci și-au dat 
seama culturnicii și specialiștii creați de bolșevism și 
care diriguiesc (jefuiesc) acum țara, că nenorocirile au 
venit prin „Arestarea” Dunării - Comuniștii au 
ștrangulat fluviul și au distrus vegetaţia din luncă. Așa- 
zisele producţii-record de porumb le plătim după 
decenii! Despre aceste nenorociri s-au scris mii de 
pagini în ziarele din toată ţara. 

Omul a primit în dar natura de la Dumnezeu cu 
condiţia s-o folosească și s-o stăpânească, dar şi s-o 
protejeze; „omul nou”, bolșevicul format în 50 de ani de 
ateism și minciună, a trecut la fazele primare ale 
dendrolatiei, proslăvind „Stejarul din Scornicești” și a 
scornicit ideea bolnăvicioasă că „omul nou stăpâneşte 
natura”. 

A sosit momentul să (re) dăm Patriei natura dăruită 
de Creator, să reîmpădurim munţii, dealurile, 
terenurile degradate, văile neproductive, să plantăm 
vaste perdele de protecţie, să refacem Lunca Dunării cu 
uriașele ei zăvoaie și bălți; totul este mai scump decât 
costurile distrugerii prin îndiguiri și defrișări, dar fără 
această (re)dare, viitorul va aduce pagube înzecite și 
însutite. Pentru această refacere -este necesar ca și 
poporul român să (re)devină ceea ce a fost și să ia 
aminte cu Dumnezeu ne-a dat raiul, bolșevicii l-au ras, 
iar „comuniștii cu faţa umană” jefuiesc permanent ceea 
ce a mai rămas. 

ZIUA LUPULUI — 23 august 


De la bun început acceptăm că „Lupul este cea mai 
urgisită fiară dintre toate câte viețuiesc la noi. Cu lupul 
sperie bunica pe nepoții neascultători...” și cu toate că, 
„despre el și haitele lui se istorisesc întâmplări 
groaznice...”, nu suntem de acord că „Pentru lup , nici 
o poveste, nici o fabulă sau snoavă nu găsește o vorbă 
bună”, fiind „Prigonit și urât de toţi”, cum nu putem fi 
de acord nici cu afirmaţia că „Nici o altă vietate din 
pădurile noastre nu stârnește atâta groază și teamă ca 
lupul”. Pentru om, această reacţie este mai mult sau mai 
puţin justificată, cu toate că mai pentru toată lumea 
“cuvântul „pădure” se asociază cu cuvântul „lup” și deci 
cu pericolul de a fi sfâșiat de acesta”. Toate aceste 
afirmaţii, și altele de soiul lor, sunt datorate 
necunoașterii implicaţiilor profunde pe care fiara sură 
le-a avut în viața și istoria poporului român, fiind 
născocite de orășeanul rupt de realitatea satului și a 
cultului naturii din trecutul nostru; sunt născociri ale 
omului școlit, care n-a avut contact direct cu realitatea 
naturală și istorică a satului românesc și, de ce nu, 
imaginaţii ale întregii populaţii din ultimele șase-șapte 
decenii, când a încetat total viața pastorală şi vânătoarea 
tradiţională, iar lupul, din cea mai mare parte a 
spaţiului românesc, a devenit un animal de legendă, 
cunoscut nu din întâlniri directe ca altădată, ci din 
desene și fotografii, din spusele scriitoriilor și 
„specialiştilor” de la oraș, a vânătorilor din epoca 
bolșevică, care l-au masacrat fără discernământ 
pretutindeni, prin toate mijloacele, pe considerentul că 
distruge „vânatul poporului”, „atacă oamenii și turmele 
de oi şi de vite..,producând pagube însemnate 
populaţiei rurale”; în 1961 s-a minţit cu nerușinare că 
numai în fosta regiune Argeș au fost mâncate de fiare 
9500 de mamifere domestice“, ceea ce ar fi însemnat că 
în cele 18 regiuni ale ţării, lupul ar fi mâncat numai în 
acel an 171 000 de vite. Cercetări amănunțite ne-au dus 
la concluzia că în 1961 în fosta regiune Argeș lupii nu 
au răpit mai mult de 40 de oi și capre, la care mai putem 
adăuga vreo 30 de animale mari (vaci, cai și măgari) 


omorâte de urși. Dar până la 9500? Toate au fost. 


sacrificate ori vândute de ţăranii care erau forţaţi să se 
înscrie în colhozuri. Așa a ajuns lupul, „prin excelență 
simbolul zoomorf al răului, chintesență a celor mai 
dezgustătoare însușiri”. 

Din 1933 până în 1940 revista Carpaţii a înregistrat 
toate cazurile prezentate prin ziarele vremii despre lupi 
care au mâncat oameni. Investigaţiile au fost făcute de 
mari scriitori, şi vânători ai vremii, din care amintim 
doar pe Mihail Sadoveanu, Ionel Pop, 1. Philipovicz, It. 


IONICĂ ALCONSTANT - BUICĂ 


col. Sheider. Toţi oamenii „devoraţi” de lupi erau la 
casele lor și trăiau mersi, bine, râzând de ceea ce se 
spunea pe seama lor. Toate concluziile erau 
edificatoare: lupul nu atacă omul decât în cazul că îl 
găsește căzut la pământ, îngheţat de ger ori beat. Acest 
lucru era cunoscut de milenii de țăranul și păstorul 
autentic, aspect redat în mod magistral de poeta 
Elisabeta Novac: 

„Eu sunt Scufița Roșie 

și alerg prin poveste 

ascultând pădurea cum sună; 

merg spre casa bunicii , de aur, 

mă întâlnesc cu-n lup 

și-i strig: - Ziua bună” 

De altfel țăranul român ştia dintotdeauna că pe 
vreme cumplită, în iernile grele, dacă te rătăcești prin 
păduri ori prin munţi, singura ieșire era să cauţi o urmă 
de lup şi să te ţii după ea, „căci te va scoate, în mod 
sigur, la un luminiș”.” 

Să nu uităm că este singura fiară care în loc să 
devoreze copii, îi adoptă şi-i creşte lângă proprii pui. 
După legendele romane, vieţile lui Romulus şi Remus 
au fost salvate de Acca Larentia, soţia ciobanului 
Faustulus, supranumită Lupa”. Astfel de legende au la 
bază întâmplări reale, lucru dovedit de băiatul capturat 
de vânători la 4 februarie 1867 în India, caz care la 
inspirat pe Kipling în celebrul său roman tradus și în 
limba română”. Tot în India, în districtul Lucknow, a 
fost capturat de vânători în 1954, la vârsta de 9 ani, pe 
care i-a trăit în bârlogul lupilor, băieţeluliup Ramu 
(ind. ramu = „pui de lup”) care a decedat la 20 aprilie 
1968 la spitalul Balramfur, fără să reușească să aibă 
măcar o scânteiere de comportament uman. Apoi mai 
este citat cazul uni băiat descoperit în Franţa, în 
pădurea de la Aveyron, precum și. o fetiţă-lup din 
Paraguai”. Spaţiul nu ne permite să vorbim mai pe larg 
măcar de acel copil de 5-6 ani recuperat din vizuina 
lupilor în 1544 la Hesa în Germania, care, după o 
vreme, şi-a recăpătat comportamentul uman, nici de 
acel copil recuperat de vânători turci pe la jumătatea 
secolului trecut și nici de binecunoscutul caz descoperit 
de preotul misionar indian L. Singh în districtul 
Mindnapore când, după uciderea haitei de lupi, au fost 
capturate două fetiţe sălbăticite şi botezate: Ramala și 
Amala." 

Am introdus această digresiune cu scopul de a 
dovedi minciuna statornicită în timpul dictaturii 
bolșevice, cum că lupul mănâncă oameni. Cât despre 
faptul că lupii distrug „vânatul poporului”, să nu uităm 


că până prin 1946, când lupii erau de ordinul miilor, 
iepurii săreau ca lăcustele pretutindeni. Din 1974, când 
lupul a dispărut cu desăvârşire la sud de linia formată 
de localităţile Ostrovu Mare-Vânju Mare-Filiaş- 
Drăgășani-Pitești-Buzău-Râmnicu Sărat-Focșani-Adjud- 
Bârlad, în unele zone aflate la sud de această linie, dacă 
mai sunt 2-3 iepuri pe câţiva kilometri pătrați; în zona 
Piteşti, pe 25 de km pătraţi în iarna 2003-2004 abia am 
putut identifica 5 iepuri, adică un iepure pe 5 kmp. 

Românii s-au născut sub semnul lupului. Lupul a fost 
animalul cel mai sfânt al geto-dacilor, pe care l-au și luat 
ca simbol al steagului. Au fost înfrânți de romani, „un 
popor al cărui mit genealogic s-a constituit în jurul lui 
Romulus și Remus, copiii Zeului-Lup Marte, alăptaţi și 
crescuţi de lupoaica de pe Capitoliu“; așadar poporul 
s-a născut sub semnul Lupului, adică predestinat 
războaielor, invaziilor și migrațiilor”, iar „principatele 
române au fost întemeiate în urma marilor invazii ale 
lui Genghis-Han și ale succesorilor săi. Or, mitul 
genealogic al Genghis-Hanizilor proclamă că strămoșul 
lor era un Lup cenușiu care a coborât din Cer și s-a unit 
cu o căprioară...”.* 

Hulit pe nedrept de tîrgoveți și de cărturari, iar după 
instaurarea bolșevismului și de către vânători și 
silvicultori, de zootehnicieni și veterinari, de mai toată 
lumea, lupul a fost, până nu de mult, agricultorului și 
mai ales păstorului român, dușman și prieten, răpitor şi 
ocrotitor, fiară păgubitoare dar mult respectată, 
huiduit, fără a fi hulit, temut, fără a întipări teamă, 
dătător de curaj, nu de frică; întotdeauna a fost simbol 
al binelui, animal de cult și de străvechi ritualuri, cu 
puteri apotropaice și adînc implicat în medicina 
populară; așa se explică faptul că „figurează la loc de 
frunte în numeroase specii ale literaturii noastre 
populare. (poveşti, anecdote, fabule, doine, strigături, 
proverbe)”" și abia în două sau trei poveşti îl aflăm 
potrivnic omului; peste tot lupul este prieten, peste tot 
privit cu multă simpatie. 

Mulţi din sfinţii calendarului nostru ortodox erau 
socotiți patroni ai lupilor, și chiar dacă s-a afirmat că din 
„cele 53 de sărbători superstițioase, din care 35 le ţine 
românul spre a fi ferit de această dihanie”'*, nimeni nu 
a cercetat pentru a constata că 52 de luni, 52 de marţi, 
52 de miercuri și tot atâtea vineri şi duminici, precum și 
toate zilele după asfinţitul Soarelui aveau fiecare, în 
anumite zone, anumite restricții „lupeşti”, majoritatea 
nefiind superstiții, ci cutume bazate pe adevăruri 
constatate de-a lungul mileniilor. 

Toţi sfinţii „lupești” erau atât ocrotitori ai fiarei sure, 
cât şi ai omului. Un singur sfânt a fost socotit cu 
adevărat primejdios pentru întreaga familie, pentru 
întregul neam și întreaga ţară dacă nu i se ţinea cu 
nelucrare absolută ziua. Din nefericire tocmai acest 
sfânt a fost cel mai puţin studiat de etnologi; e vorba de 
Ziua Lupului, despre care găsim puţine consemnări. 
Aflăm bunăoară că în luna august la 23, „Mart. Lupu e 
serbat la noi cu nelucrare, pentru ca lupul să nu 


prăpădească turmele”. 

La 1893, despre „Ziua Lupului” şi alte sărbători 
băbești se scria: „Sărbătorile superstițioase au mai perit. 
Circovii, Marinii (?!), Râpotinii, Filipii, Ziua Lupului, 
Ursului se țin mai mult în comunele de lângă munte”. 
Afirmația este inexactă: aceste sărbători erau ţinute cu 
sfințenie până prin anii 1949-1950. mai mult decât atât, 
de sărbătorile amintite, dar și de multe altele, lupul 
devenea tabu, iar despre ziua Lupului — 23 august — nu 
era bine să aminteşti nu numai lupul, cât și ziua și luna; 
erau tabu. 

Din anul 1948 comuniștii, care cunoșteau că în 
concepția generală a poporului român 23 august este zi 
nefastă, aducătoare de mari nenorociri, au șters din 
calendarul creștin ortodox numele Martirului Lup; 
numele său va mai apare , prin unele calendare, abia în 
1992 și numai în anii următori a fost consemnat de 
toate episcopiile. De unde știau românii că această zi 
este aducătoare de nenorociri ? 

La 23 august 476 Odoacru, fiul unui prinţ al skirilor, 
a fost proclamat rege de către trupele de mercenari din 
Italia, urmând detronarea lui Romulus Augustulus, 
ultimul împărat roman pe tronul Imperiului Roman de 
Apus;” primul rege care a întemeiat Roma a fost 
Romulus, fiul Lupoaicei; pe ultimul împărat al Romei 
Fa chemat tot Romulus; ce coincidență! 

Pentru români, care păzeau cu strășnicie Ziua 
Lupului — 23 august — această zi a devenit de-a dreptul 
înspăimântătoare în toată ţara, în anul 1916; în ziua de 
marţi (când se crede că sunt trei ceasuri rele), 23 august 
1916 (devenită în calendarul gregorian 5 septembrie; 1 

aprilie 1919 a devenit 14 aprilie, conform Decretului- 
lege din 5/18 martie 1919) armata română a fost 
zdrobită de trupele germano-bulgare în marginea 
pădurii Turtucaia (Daidâr). Generalul Constantin 
Teodorescu, fost comandant al Diviziei 17 şi al Capului 
de pod Turtucaia, nu cunoștea credinţa soldaţilor săi în 
cele trei ceasuri rele şi mai ales teama lor de Ziua 
Lupului; infanteriștii români înfrânți pe la ora 
prânzului (primul ceas rău!) aveau să primească o a 
doua lovitură la orele 15 când s-au retras pe marginea 
de nord a pădurii, convinși că va veni și cel de-al treilea 
ceas rău; şi a venit! Frontul a fost rupt la Daidâr chiar în 
seara zilei de 23 august! Ziua Lupului era nefastă! 

Generalul și comandanții nu cunoșteau credințele 
ostașilor lor, dar au condus și prost operaţiile. Aproape 
20000 de infanteriști români au murit sau au fost luaţi 
prizonieri. Românii și-au consolidat credinţa în nefasta 
zi, ZIUA LUPULUI — 23 august. 

Apoi, la 23 august 1939, Ziua Lupului avea să 
pecetluiască cel mai odios rapt din trupul ȚĂRII, prin 
protocolul secret încheiat la Moscova între Hitler și 
Stalin prin Molotov și Ribbentrop. 

Nefastă dintotdeauna, Ziua Lupului — 23 august 1944 — 
aduce cea mai mare nenorocire asupra României, cu o 
avalanșă de năpaste asupra poporului român. În seara 
acelei zile s-a difuzat la radio „Proclamaţia Majestății 
Sale Regelui Mihai 1 către ţară”. ZIUA LUPULUI — 23 
august 1944 — avea să devină cea mai rușinoasă 
sărbătoare din întreaga istorie a neamului românesc, 
ziua căderii ţării sub robia bolșevică, despre care cei 
câţiva trădători ai neamului încheiau prima lor 
declaraţie din 24 august 1944 astfel: „Salutăm lupta 
(înrobirea n.n.) poporului român (format din cel mult 
300 de bolşevici, n.n.) pentru cucerirea independenței 
naţionale (căderea naţiunii în robia bolșevică, n.n.), 
păcii (războiul a continuat pentru armata română până 
la 12 mai 1945, n.n.) și libertății”"(cea mai cumplită 
înrobire a poporului român din toate timpurile, n.n. ). 
Curioase coincidențe s-au petrecut de Ziua Lupului! 

PRIN CENUȘA IMPERIULUI 


SECTORUL ARGEȘEAN 
AL LIMESULUI TRANSALUTAN 
LA ÎNCEPUTUL MILENIULUI III 


Mărturisesc că nu a fost în intenţia mea să parafrazez 
titlul cunoscutului film realizat de Andrei Blaier cu 
aproape trei decenii în urmă, supra-titlul prezentelor 
rânduri, poate prea subiective, reflectând sentimentele 
ocazionate de o vizită recentă la cele mai importante 
monumente de epocă romană din judeţul Argeș. 

Se ştie că anul aceasta se împlinesc 19 secole de când 
o-parte a regatului dac a fost transformată în provincie 
imperială romană, eveniment marcat în multe locuri 
din ţară cu diverse manifestări culturale și științifice. Nu 
sunt un nostalgic al aniversărilor, celebrărilor sau 
comemorărilor stupide precum celebrele „2050” sau 
„600”, însă ca arheolog ce se preocupă în mod special 





Încercând să organizeze o nouă rezistență 
antiromană, Decebal, fugar prin munți, este ajuns de 
călăreţii conduşi de cercetașul Tiberius Claudius 
Maximus. Pentru a nu cădea viu în mâna romanilor, el 
preferă să se sinucidă tăindu-și gâtul cu un pumnal curb 
dacic, la rădăcina unui copac. Tiberius Claudius 
Maxiraus îi taie capul și mâna dreaptă pe care le duce lui 
Traian. (Scenă de pe Columna lui Traian). 











DRAGOȘ MĂNDESCU 


de teritoriul judeţului Argeș, am vrut să văd și să simt, 
fără prejudecăţi sau idei preconcepute, starea în care se 
află astăzi, la aproape două milenii de când Roma și-a 
pus pecetea asupra spaţiului barbar de la miazănoapte 
de Danubius, unul dintre sistemele de fortificaţii 
romane din estul european, denumit în termeni 
moderni limes transalutanus (= granița de dincolo de 
Olv). 

Aşadar, timp de două zile, în primăvara acestui an, 
însoţit de colegul Remus Petre Cârstea, am străbătut 
fortificațiile romane din judeţul nostru, de la nord către 
sud, în a doua jumătate a recunoașterilor. noastre de 
teren bucurându-ne de onoarea de a ni se fi alăturat 
unul dintre responsabilii ocrotirii monumentelor 
istorice şi arheologice din Argeș, dl. arhitect Alexandru 
Mulţescu. 

Mai bogat în obiective militare romane decât oricare 
altul din judeţele situate astăzi pe teritoriul Daciei 
extracarpatice, Argeșul este brăzdat în diagonală, de la 
sud-vest la nord-est, de ceva mai mult de jumătate din 
traseul limesului transalutan - 125 km din totalul de 235 
km, câţi măsoară această frontieră artificială, ridicată 
manu militari, între Dunăre (Flămânda, jud. 


'Tleorman) și Carpaţi (pasul Rucăr-Bran). Din totalul de 


15 castre de pe întreg limesul, două treimi (zece castre) 
sunt situate pe teritoriul judeţului Argeș: Urluieni — 
două castre, Fâlfani, Săpata de Jos — două castre, Albota, 
Purcăreni, Câmpulung=,Jidova” — două castre, Rucăr- 
„Scărişoara”, la care se adaugă interesantul sit de pe 
dealul „Măilătoaia” de la Voinești. 

De pe terasa înaltă, unde au fost amplasate, cele 
două castre de la Urluieni' domină întreaga vale a 
Cotmenei. Săpăturile arheologice executate de-a lungul 
a mai multor campanii de către loana Bogdan 
Cătăniciu? sunt extrem de bine reperabile și astăzi în 
teren, astfel încât este posibilă o orientare rapidă și 
eficace printre elementele esențiale ale arhitecturii 
militare romane. Situaţia generală la Urluieni este una 
îmbucurătoare: arealul sitului este scos din circuitul 
agricol (cu excepţia unui sector corespunzător castrului 
mic), nu am constatat urme ale unor eventuale 
intervenţii moderne distructive, Primăria sprijină intens 

săpăturile arheologice și si-a manifestat intenţia de 
protejare, conservare și includere într-un traseu turistic 
a zonei arheologice. Oricum, prin promovarea sitului, 
comuna Bârla nu ar avea decât de câștigat, agroturismul 
putând deveni și aici o alternativă extrem de inspirată și 
profitabilă. 

Prin izolarea sa, castrul de la Fâlfani beneficiază de o 
situație privilegiată. Aflat la o oarecare distanţă către 
nord-est față de așezarea actuală, monumentul a rămas 
neamenințat de împroprietăririle recente și totodată de 
intervenţiile distructive moderne. L-am găsit relativ 
ușor, ghidaţi de hărţile lui Pamfil Polonic, întocmite 
acum un secol. Situat în pădure, castrul a fost protejat 
de-a lungul timpului de agresiunile naturale și 
antropice, inclusiv de lucrările agricole. Am remarcat, 
cu bucurie, că este unul dintre cele mai bine păstrate 
monumente ale antichității din Argeș. Urmele celor 
două secțiuni magistrale executate acum Il ani de un 
colectiv de arheologi” sunt vizibile încă la suprafață, 
putând constitui bune repere pentru eventuale 
cercetări viitoare. 

Ajunși la Săpata', ne aşteptam ca „descoperirea” 
castrului să nu constituie o problemă pentru noi. 
Lucrurile nu stăteau însă chiar așa... Copiii din sat, care 
tocmai se întorceau de la școală, au răspuns cu ridicări 
din umeri la întrebările noastre, iar alţi locuitori 
chestionaţi, deși auziseră de „cetate”, nu ne-au putut da 
detalii privind locul amplasării sale. În sfârșit, am apelat 
din nou, cu răbdare, la harta lui Polonic și iată că am 
descoperit-o chiar sub ochii noştri! Anonimă, tăcută și 
sobră, „cetatea” ruinată, singura din cărămidă de pe 
limesul transalutan, aștepta să fie redescoperită pe un 
promontoriu astăzi transformat în livadă, chiar lângă 
şoseaua ce urmează cursul Cotmenei. Absolut nimic, 
nici un indicator sau vreo amărâtă de tăbliță 
informativă, nu amintea (nu numai călătorilor străini 
de acele locuri, ci şi locuitorilor Săpatei) că în acel loc, 
acum 18 secole, trupele auxiliare scriau pagini de 
istorie eroică la îndepărtatele fruntarii nord-estice ale 
imperiului aflat atunci în zilele sale cele mai faste. Brusc 
mi-au răsunat în minte, mai proaspete și mai actuale ca 
niciodată, versuri din a doua parte a poemului Epigonii 
al poetului nepereche... Într-un peisaj patriarhal, sub 
cerul dureros de albastru cu nori albi ca zăpada, lângă 
apa sprinţară a Cotmenei al cărei clipocit vesel era adus 
de vânt până sus pe terasă, prin iarba de un verde crud 
pigmentat cu brunul fragmentelor de cărămizi 
desprinse din incinta ruinată și împrăștiate peste tot, își 
păștea oile o bătrână din partea locului, care ne-a 
asigurat că acolo era „cetatea de pe vremea turcilor și a 
romanilor” și — aici mirificul cadru pitoresc şi bucolic a 
dispărut subit, ca un fum -— că terenul cu pricina era 
disputat de diverşi locuitori în baza unor acte de 
proprietate asupra aceluiași lot, ajungând chiar, cu un 
an în urmă, „să se bată ca chiorii pe pământ”. Și pentru 





că era prea frumos ca vizita noastră la Săpata să se 
încheie cu un bilanț pozitiv, am părăsit locul sitului cu 
imaginea brutală a unui barbarism modern: exact în 
mijlocul micului castellum de pământ din apropierea 
castrului mare de cărămidă, trona majestuos unul 
dintre stâlpii de la reţeaua de înaltă tensiune. 








O constatare tristă: castrul mic de la Săpata afectat de 
| traseul liniei de înaltă tensiune. 
| Foto: Remus Petre Cârstea 





La Albota” am avut plăcuta surpriză de a constata că 
micul castellum roman, considerat până acum 
„înghiţit” sub temeliile actualei Staţiuni de Cercetare- 
Dezvoltare Agricolă, se află plasat, probabil integru și 
nevătămat de intervenţiile moderne, pe terasa din 
imediata vecinătate nordică a respectivei staţiuni. 
Planurile lui Polonic, ce și-au dovedit cu atâta prisosință 
viabilitatea în cazurile anterioare (Fâlfani și Săpata), îl 
plasează cu certitudine pe acea terasă și nu pe terasa pe 
care astăzi se înalță stațiunea agricolă, lucru confirmat 
şi de observaţiile noastre pe teren. Locul este unul 
dominant, cu excelentă vizibilitate către est și sud-est. 
Vestigiile unui șanț sunt încă vizibile. Cercetat prin 
săpături arheologice specializate şi ulterior valorificat 
prin conservarea elementelor arhitecturale, chiar dacă 
modeste, castellum-ul de la Albota ar putea reprezenta 
una dintre marile atracţii turistice ale Piteştiului, mai 
ales că se află la mică distanţă de municipiu, practic în 
marginea sud-estică a acestuia, chiar lângă șoseaua 
națională Pitești — Craiova. 

În legătură cu castrul de la Purcăreni“, numai 
amintirea a supraviețuit. Monumentul se afla situat în 
marginea estică a actualului sat Purcăreni, în punctul 
„Podul Belului”, pe malul drept al Râului Doamnei. În 
legătură cu acest castru nu se cunoaște, practic, decât 
planul întocmit de Pamfil Polonic şi publicat de 
Grigore Tocilescu în urmă cu mai bine de un secol”. Mai 
mult de jumătate din castru a fost distrus de apele 
Râului Doamnei, dar și de construirea şoselei Piteşti — 
Câmpulung, care trece, practic, prin mijlocul său. Câţi 
dintre cei ce străbat grăbiţi șoseaua Piteşti — Câmpulug, 
ştiu că la trecerea peste Râul Doamnei tranzitează o 
zonă cu profunde implicaţii istorice, iar sub picioarele 








lor se află locul unei puternice tabere militare romane? 
Din nou, nici o plăcuță informativă sau vreun indicator 
turistic. După planul lui Polonic, astăzi ar părea că se 
mai păstrează latura de vest a castrului, însă la fața 
locului nu se mai cunoaște nimic, intervenţiile recente 
ducând la schimbarea radicală a peisajului. 

Cel mai important și mai bine păstrat castru de pe 
traseul limesului (fiind în același timp și singurul 
construit din piatră) este castrul de la Câmpulung, 
cartierul Pescăreasa, punctul „Jidova”*. Nu cunoaștem 
numele antic al castrului, însă târziu după retragerea 
aureliană și după perioada marilor migrații ce au 
transformat în cenuşă operele arhitecturale și edilitare 
ale antichității, în zorii evului mediu, localnicii și 
călătorii pe drumul Câmpulungului, deopotrivă, rămân 
impresionați de zidurile încă solide ale castrului aflat în 
ruină şi le atribuie fabuloșşilor oameni înalți și puternici 
ce populau lumea la începuturile ei — jidovii, în 
limbajul popular —, întâlniți în majoritatea mitologiilor 
europene. De aceea, consider că în toponimia specifică 
trebuie să se impună forma „Jidova” și să se renunțe 
definitiv la forma fabricată „Jidava” menită a sugera o 
eventuală așezare dacică („dava”), inexistentă de altfel, 
premergătoare construirii taberei militare romane 
permanente. 








O situaţie unică şi un exemplu de urmat: castrul roman 
de la Câmpulung-„Jidova”. Foto: Remus Petre Cârstea 





Castrul de la „Jidova” este unul dintre cele mai bine 
păstrate din întreaga Dacie romană, iar cercetările 
arheologice susținute, de la al căror început se vor 
împlini în curând 130 de ani, dublate de ample lucrări 
de restaurare și consolidare, constituie un model de 
consecvență și reușită în încercarea de a ne apropia mai 
mult de monumentele antichităţii. Aici, în muzeul de 
sit în care a fost transformat castrul, pot fi văzute 
puternicul zid de incintă din piatră, cu turnurile 
adiacente, clădirea ofițerilor, locuința comandantului, 
magazia pentru hrană, precum și ingeniosul sistem de 
încălzire specific tehnicii romane - hypocaustum. De la 
Jidova provine și o atestare expresă a unei trupe 
militare din armata imperială romană ce a activat pe 
limesul transalutan. Este vorba de o trupă auxiliară 
alcătuită din luptători originari din Commagena, o 
regiune din nordul provinciei Syria: cohors I Flavia 
Commagenorum”. 

Pe dealul „Măilătoaia” de la Voineşti”, în punctul 
„Malul lui Cocoş”, în marginea de est a satului actual, 
pe o poziție dominantă, se află amplasat unul dintre 














| Ultima luptă de acum 1900 de ani, când romanii 
| cuceresc Dacia. Ajutați de sarmați (ușor de recunoscut 
după bonetele lor conice), dacii dau o ultimă luptă cu 
| romanii în fața unei așezări întărite cu zid şi palisadă. 
| (Scenă de pe Columna lui Traian). 





cele mai importante obiective ale antichităţii romane 
din judeţul Argeș, importanța sa rezidând în faptul că 
obiectivul principal, de factură militară (castru sau 
castellum - stau mărturie cărămizile cu ștampilele 
legiunii XI Claudia și cohortei 1 Fiavia Commagenorum 
descoperite acolo'!) este dublat de unul foarte probabil 


civil, situație rarisimă pentru zona  limesului 


transalutan. Aici au avut loc multiple serii de săpături 
„arheologice” făcute cu pasiune și devotament, însă nu 
întotdeauna beneficiind de prezența arheologilor 
specializaţi sau chiar de autorizările legale... Cu toate 
acestea și în ciuda disputelor locale asupra proprietății 
terenului, situl pare destul de bine protejat, împrejmuit 
şi beneficiind de prezenţa vigilentă a unui om „de 
încredere”. 

La Rucăr, pe „Câmpul Rucărului”, nu se mai 
cunoaște nici o urmă a castellum-ului sau a săpăturilor 
arheologice de-acum un sfert de secol, ce lau pus 
parțial în valoare”. Explicaţia e simplă şi ne-a fost 
limpede relatată de localnicii mai în vârstă ce aveau 
încă proaspătă amintirea „șanțurilor”... După 
încheierea ultimei campanii de săpături, proprietarii 
locului împreună cu cei în drept să hotărască lucrările 

edilitare ale comunei au considerat că o nivelare cu 
buldozerul ar fi mult mai indicată pentru a i se reda 
peisajului  „naturaleţea” afectată de secţiunile 
arheologice, aşa că nu au mai stat pe gânduri și au 
trecut la treabă. Probabil că orice tentativă de reluare a 
cercetărilor va fi sortită eșecului, dată fiind situația 
obiectivă din teren şi faptul că situl se află pe o 
proprietate particulară. O șansă imensă reprezentată de 
valorificarea acestui important monument antic a fost 
ratată, urmările nefaste răsfrângându-se mai ales asupra 
întreprinzătorilor locali din Rucăr implicaţi în 
agroturism sau asupra patronilor de hoteluri aflate 
numai la câteva sute de metri distanţă de locul 
castellum-ului. 





O lecţie de istorie aplicată, dată de britanici: voluntari 
din Țara Galilor reconstituind echipamentul militar al unor 
auxiliari romani precum aceia care au fost cantonați în sec. 
TII pe limesul transalutan. (După www.caerieon.com) 

Dincolo de situaţiile nefavorabile (majoritatea dintre 
ele, totuși, reversibile) generate mai curând de o 
regretabilă dulce nepăsare și de neaplicarea literei legii, 
decât de reavoinţă, la finalul acestui periplu încărcat, 
recunosc, de o consistentă doză de -sentimentalism, 
trebuie să fim realiști și să rămânem cu o imagine 
predominant pozitivă. Prin comparaţie cu celelalte 
județe străbătute de limesul transalutan, . situația 
Argeșului este una privilegiată și dătătoare de speranţă. 
Aici încă destule castre sunt ferite de lucrările agricole 
mecanizate, încă mai au loc campanii de săpături 
arheologice, încă se mai valorifică informaţii mai noi 
sau mai vechi şi tot aici există și singurul castru de pe 
limes ce poate fi vizitat în condiţii civilizate. Capitolul la 
care am rămas însă mult deficitari este sensibilizarea 
opiniei publice și co-interesarea acesteia într-un efort 
comun de protejare și promovare a monumentelor, 
precum şi de inițiere a unor circuite turistice sau 
revigorarea celor existente. Această cale a fost urmată 








cu succes deplin în alte părți ale Europei, mai apropiate 
sau mai îndepărtate. Modelele viabile oferite de 
britanici în valorificarea Zidului lui Hadrian, sau, mai 
aproape, de maghiari în promovarea Limesului 
Dunărean, cu mii de vizitatori anual, cu site-uri pe 
internet, cu o varietate ameţitoare de materiale 
promoţionale, sunt exemple demne de admirat, ce ne 
îndeamnă la reflecţie și ne obligă cel puţin să încercăm 
să scoatem din uitarea nedreaptă și din anonimatul 
nemeritat limesul transalutan. Mai ales că întotdeauna 
ne place să batem monetă, justificat de altfel, pe 
originile noastre latine. 

După concepţia unor cercetători români, 
Robert Roesler avea perfectă dreptate m 


Cunoaștem, așadar, aproximativ '2:200 de nume 
proprii ca aparținând sigur hamii traco-ilire și credem că 
din cele 250 de nume identice, cu peste 2.700 de 
variante, existente în fim'ba română, măcar o parte să fie 
moşteniri directe din fondul autohron, străvechi, chiar 
și cele 28 de nume românești, cu peste 200 de variante, 
care-și găsesc echivalente geio-trace au fost socotite 
„coincidență”!. Continuăm să prezentăm astfel de 
„„Coincidenţe”, cu regretul că nu putem reda numele cu 
multe variante și dovezi certe de etnocultură ce 
„dovedesc că nu pot fi decât din fondul nostru antic. 

;Besa, Besea, Beșa, Beșii, Beștea pentru a căror 
“axijgine se, „cf. vb. românesc derivat din lat. bissire — 
măssire” ) Constantinescu, Dicţionar, p. 200), c.£. Bessa, 
if, «descoperit la Sarmizegetusa, dar și Bessus, b., în 
Mesia Inferior (Philippide, I, p. 555). 

Beuca, sat, Beuca, b., la care mai adăugăm: Beuca — 
pădure și câmpie în județul Teleorman (M.D.G., 1, p. 
397) considerate < „Beuca, subst., prăpastie... 
Caincidlenţe: trace.  Beucus” (Constantinescu, 
Dicţionar, p. 201). Cercetând situaţia pe teren, în 
comuna iDrăcșenei, judeţul Teleorman unde se află 
toponimele Beuca, am ajuns la concluzia că nu de la 
beuca = prăpastie provin, ci de la specia de jder Martes 
foina foina Erxleben 1777, care se găsea în zona 
respectivă până la începutul secolului al XX-lea și era 
denumit de localnici beucă — var. beică (c.p. august 
1956). Chiar dacă toponimele provin de la subst. beucă, 
nu putem înțelege de ce Beucus trac este considerat 
coincidenţă și nu moștenire directă, în care caz şi subst. 
comun ar fi un cuvânt geto-dac. Să nu uităm că 
antroponimui trac Beucus a fost descoperit la Alburnus, 
în Dacia (Philippide, 1, pp. 541 și 555; Russu, IIlirii, p. 
179). Rădăcina i.e. bheu- „a crește, a fi; a locui” pare a 
se fi păstrat identică în subst. beucă (Martes foina 
foina). Se cunosc foarte bine obiceiurile acestui 
mamifer de a sta ascuns prin grajduri, prin podurile 
caselor, pe lângă locuinţele omenești în general. În 
cazul acesta beucă însemnează „a fi, a locui, a crește” pe 
lângă casă, întrucât — ca este evident ca — s din v. indian 
veca — s (> lat. vicus). 

Bezu, Bezi, Beza, Bezea, despre care s-a propus: 
„Ipoteze: trac Baezus, tc. bez „pânză” dat de Bogrea, dar 
nu din sl. bez „fără” (Constantinescu, Dicţionar, p. 
201). Prima ipoteză ne scutește de comentarii. 

Bidu, Bidulescu, Bidiul, Bidoianu (Constantinescu, 
Dicţionar, p. 202), la care mai adăugăm: Bidia, f., actual 
și Bidiu, sat în judeţul Bistriţa-Năsăud (Indicatorul, p. 
82), moștenire geto-dacă, în limea tracică fiind 
cunoscute antroponimele: B15«, B6ov (Russu, Limba 

traco-dacilor, p. 94), Bidu (B150uv) b., Bidusa, f. (Russu, 
Hlirii, p. 179). Numele au de răd. ie. bheidh - „a 
îndupleca”: Bidia (Russu, Limba traco-dacilor, p. 132). 

Bisa, £, 1480 (D.RH., B, 1, doc. 170, p. 275). 
Discutându-se acest nume se arată: „coincidență: dac. 
„Bisius”, fără altă etimologie (Constantinescu, Dicţionar, 
p. 422). Noi mai adăguăm: Bisoi, nume de familie şi 
Bisu, poreclă (Richiţele-Argeș, c.p. 1956); Bisoca, patru 
toponime: sat, câmpie, izvor și munte în judeţul Buzău 
(M.D.G., |, pp. 411-413). Numele sunt sigur geto-dace < 
antroponime: Bisius, Bisia, Biso, descoperite la 
Alburnus (Russu, Illirii, p. 180), deși Bisoca a fost 
considerat ca intrat în limbă mai târziu (Rosetti, p. 
361), iar pentru toponimul „Bisoaicele, formaţie 
similară cu drăcoaică, de la v. slav besi, bulg. be 
„demon, diavol, drac” și „Aceeași temă au, poate, Bisoca 
şi dimin. Bisocuţa (j. Buzău), judecând după aspectul 
lor fonetic și, mai ales, după unele detalii pe care le 
conține descrierea făcută în M.D.G. cu privire la 
muntele Bisoca” (lorgu Iordan, Toponimia, p. 247); 
numai că autorii respectivi nici nu amintesc de 
antroponimele geto-dace de mai sus. 

Bit, Bita, act. La acestea mai adăugăm: Bitu, act., 
Bitan, pârâu în Broșteni-Suceava (M.D.G., 1, p. 432) și 
Bita, sat în comuna Reci, județul Covasna (Indicatorul, 
p. 82). Faptul că nici pentru aceste nume care au la 
origine „cel mai frecvent nume personal tracic (vreo 
360 de exemple)” (Russu, Limba traco-dacilor, p. 95), 
multe descoperite pe teritoriul Daciei (Philippide, 1, p. 
556), nu se afirmă în mod cert originea geto-dacă, 
arătându-se doar cu rezervă că: „Tema Bit e frecventă în 
onomastica tracă: Bitus, Bitilla, Bitidius, Bitianus, 
Bituva, 2. cf. Bitovoe b., olt. nume de origine slavă” 
(Constantinescu, Dicţionar, p. 202) indică foarte clar 
greșeala lingviștilor și istoricilor noştri de a considera 
limba geto-dacilor dispărută cu desăvârșire. Noi socotim 
că și Bitovoe este nume geto-dac cu terminaţie slavă, sub 
influența târzie a slavilor. Credem că şi în cazul acestor 
nume se păstrează răd. i.e. bheidh-, „a îndupleca, a 
îndemna, a sfătui; încredere” din Bidu, Bidia, prin 
transformarea dh > t. | 

Blasiu, b., 1351 (D.R.H., C, X, doc. 12, 17, 84, 86 etc.) 
< dac. Blasa, b., (Philippide, I, pp. 539, 556); traco-ilire: 
Blasas, b. și Blassius, b. (Russu, Illirii, p. 181). CE. gr. 
Biorov, Biharn, Biaoroc „vlăstar, odraslă”. Foarte 
ciudată rămâne explicaţia: „ung. Balasz < Blasius: Blasia 
t. ... Blasul” (Constantinescu, Dicţionar, p. 173). 

I. Bur, Bura cu 19 diverse onomastice și 25 de 
toponime răspândite în toată țara. II. Burca posedă încă 
9 variante onomastice și întâlnim 3 toponime. III. 
Burna cu încă 9 variante. IV. Burdu(1) posedă 23 de 
variante onomastice şi toponime; nu le menţionăm din 
lipsă de spaţiu; nu pomenim nici numeroasele 
zoonime. Pentru etimologia acestora s-a propus: 
„Bur(a) cf. subst. bur, -ă „ploaie, ceaţă” ... „Bura la 
aromâni, după Capidan, vine din alb. bura „bărbat, 
mire” ... „Forma masc. Burul mold., uneori poate 
rezulta şi din Bunul cu n > r (rotacism)” ... „Buracu ar. 
< alb. burak „omuleţ”. Pentru a doua categorie: „Burcă 
subst. cu sens de: 1 — veșmânt, 2 — turtă”. A treia 
categorie: „Burdu, variantă la subst. burduhan; 
coincidenţe: rad. trac. Burd şi Byrdion” ... „Burdulea ... 
(Viciu, Pașca), dat cu explicația „pântecos”... „Burda, 
cf. burdă — bujdă (sic!) (explicaţie Pașca)”. Pentru a 
patra grupă: Burnă subst. „burniţă, bură, bârnă”; cf. și 
pers. prin canal turc. burni „năsos” (Constantinescu, 
Dicţionar, pp. 223-224). Nu este exclus ca unele din 
aceste nume românești să fi fost mai întâi porecle şi să 
fi avut la bază etimologiile propuse. Ceea ce se poate 
constata este răspândirea lor pe întregul teritoriu al 
țării și este greu de presupus că numele proprii s-au 
putut generaliza și în zonele în care nu există 
regionalismele care le-au generat. Pe de altă parte, 
regionalismele nu pot da nume proprii cu atât de multe 
variante şi cu o atât de mare răspândire. Singura 
explicaţie justă o considerăm a fi originea lor străveche, 
geto-dacă < buri, trib cu centrul la Buridava, Bur,, - 
buris, din  antroponimele geto-dace compuse: 
Bovprevriocg Burebista, Mocabur etc. (Russu, Limba 
traco-dacilor, p. 97), dar și antroponime ca atare 
răspândite din Moesia până în Dalmația: Burrius, b., 
Burtinus, b. (Philippide, 1, p. 557), Burnio, Burnus, 
Burnum, Burnistae, Burnis ş.a., chiar și o localitate 
Burnus (Russu, Illirii, p. 184), ceea ce dovedește că nici 
radicalul tracic Burd nu poate fi o simplă coincidență. 
În sprijinul originii vechi, balcanice, deci geto-trace, vin 
şi antroponimele greceşti, probabil împrumutate de la 
lumea tracică din jur: Bodpo, f., Bop b. și 
toponimele: Bovpaos, oraş al Ahaiei, Bovprvva sau 
Bovppwwva, fântână în insula Koa (Ioanid, Dicţionar, p. 
80). Este locul să menţionăm un caz extraordinar, care 
nu poate fi o simplă coincidență. La sud-vest de satul 
Leșile, județul Argeș, pe Valea Drâmbovnicului, pe 
partea stângă, la est de Drâmbovnicul Vechi, nu departe 
spre nord de Măgura Călușarilor (Măgura lui Gorea), la 
sud de satul Buta, se află o fântână renumită prin 
debitul ei din trecut, care până la împroprietărirea din 
1921 s-a numit Burina, exact ca fântâna din Koa, iar 
după 1921, încetul cu încetul a luat numele 
proprietarei: Fântâna Ilinii. După modificările 
teritoriale produse de colectivizarea comunistă din 


1962, trecând de Negrași, numele a fost denaturat în 
Fântâna Ilenii? În jurul acestei fântâni se află un tell 
neolititic, pe care, de „când lumea” s-au desfășurat 
ritualuri unice pe teritoriul țării”, apoi mari așezări din 
epoca bronzului, getice, din secolele al Ilea — al IV-lea 
d. Cr. şi din secolele al XVIilea — al XVII-lea. În 
vecinătatea nordică imediată se află un alt toponim 
străvechi, Latra, implicat în ritualurile amintite. 
Vechimea foarte mare a numelor cu tema Bur- se 
dovedește și prin faptul că în limba română nu le mai 
cunoaștem sensul iniţial, chiar dacă unele ne fac să 
deducem proveniența din subst. com. cum ar fi: Bur, 
Bura, Bură etc. < bură; Burie, Buriu, Burilă, Burilea etc. 
< buriu „butoi”; Burdu ș.c.l:. < burd, burduhan. 
Studierea amănunţită a acestor cuvinte ne conduce tot 
spre o origine străveche, indo-europeană, deci geto- 
dacă, întrucât sanscr. bhuri = „bogat, mult, tare, umflat, 
îndelungat etc.” poate explica aproape toate cuvintele 
românești care au la bază această străveche rădăcină. 

Cica, la care adăugăm Cicu, b. (Pitești, c.p. 1973), 
pentru a cărui etimologie se propune: Ion > Ene + -cea: 
Encea, Encica (Constantinescu, Dicţionar, p.. 84). 
Cunoaștem că: „Antroponimul etrusc Cicu, Cicun- 
corespunde exact numelui de persoană trac Kikones”, 
deci rom. Cicu, Cica. 

Gil, fost sat pe Crișul Alb, Cilea, b., Cilieni, sat — la 
care mai adăugăm încă două toponime Cilieni, baltă și 
măgură în judeţul Dolj (M.D.G., II, p. 406) şi Cilca, b. 
Mai amintim şi Cilicriu, b.” şi toponimul Drumul 
Cilicriului la Mozacu, judeţul Argeș, evident nume 
compus: Cili + criu (să fie oare —criu, gr. Kpbos, €06 — 
ovc(10) „frig, răceală” > rom. crivăţ?). Numele au fost 
consemnate fără a se propune vreo etimologie 
(Constantinescu, Dicţionar, p. 238). Noi le considerăm 
geo-dace < trac. Cilles, illir Cilles, macedonean Ceilaias 
(Russu, IIlirii, p. 188). 

Cintul, Cinta, Cinte, Cintelea și sate: Cântea și Cintei, 
menţionate fără a se propune vreo etimologie 
(Constantinescu, Dicţionar, p. 238), la care mai 
adăugăm zoonimele: Cinta și Cintu, vacă și bou (Teiu- 
Argeș, 1956). Noi cf. Cintugnatus, b., descoperit pe 
teritoriul Daciei (Philippide, I, p. 559), evident nume 
compus: Cintu + gnatus. 

Citea, b., 1515 (D.RH., B, II, doc. 133; 
Constantinescu, Dicţionar, p. 238), fără să se facă vreo 
propunere etimologică; la acesta mai adăugăm 
zoonimul Citu, nume de bou (Mozăceni-Argeș, 1958). 
Numele sunt dacice; cf. Cittus (gen. Citi), b., 
descoperit pe teritoriul moesilor, dar și Cittius, b. în 
Dacia (Philippide, 1, p. 559). 

Costea, Costescu și sutele de toponime onomastice 
printre care și satele Costeasa, Costei, Costeni (5) 
Costești (221), Costi şi Costieni (6) care nu pot proveni 
din Constantin, ci sigur din numele dac Costas, mult 
prea cunoscut pentru a mai fi comentat. 

Cotela, b. şi Cotele, b. pentru care „cf. bg. kome 
„căldare” şi orașul Kome din Bulgaria; cf. coincidenţe: 
Cotelas, rege trac” (Constantinescu, Dicţionar, p. 250). 





Ar fi imposibil ca un antroponim vechi de două milenii 
să fie înlocuit de unul mai recent provenit dintr-un 
apelativ străin, care nu există în limba română nici ca 
regionalism. 

Curt, Curta, Curtu, Curtașu, Curtea și toponime: 
Curta, Curtești, sate despre care s-a concluzionat: „Curt; 
cuvântul îmbină două teme: a) subst. curt < lat. curtus 
„scurt”, apelativ pentru animalele cu coada scurtă, b) tc. 
kurt „lup” (Constantinescu, Dicţionar, p. 254). Pentru 
originea geto-dacă pledează Curta, b. de loc din 
Ratiaria, descoperit în Dacia (Philippide, I, p. 560). 

Daș, nume de familie neconsemnat, existent în 
comuna Vraniuţ, judeţul Caraș (1931)%, Daşu (1), Daşa, 
Dașea și Dașova (cu terminaţie slavă), sat, considerate a 
proveni “din „Dași subst. aromân „miel”, „drăguţ”, 
consemnându-se și: „coincidență trac. Dassius” 
(Constantinescu, Dicţionar, p. 257). Având în vedere 
numeroasele antroponime trace Dasius, Dassius, Dasa și 
Dases, descoperite pe tot teritoriul tracic, inclusiv în 
Dacia, numele românești sunt moșteniri geto-dace. 

Dita, f., actual; toponime: Lacul Ditei, în comuna 
Lacul lui Baban, județul Vrancea (M.D.G., III, p. 121). 
Numele feminin presupune și existența unui masculin 
Ditu pe care nu l-am întâlnit. Originea geto-dacă este 
dovedită de antroponimul messapic Dia, f., de traco- 
illirul Ditarus, b. (Russu, Illirii, p. 205), precum și de 
daco-tracul Ditugenius, b. (Philippide, I, pp. 539, 564), 
evident compus: Ditu + genius. 

Dulo, Dula, Dulea, „cf. gr. Gobioc sclav”. 
Coincidenţe trace: Dulus, Dula, Dulea şi iranice: Dula... 
sau ipoc. < Rădulea, cf. blg. Duia prob. de 
acecași origine” (Constantinescu, Dicţionar, p. 46); 
antroponimele trace ne scutesc de comentarii. 

Gentea, nume de familie actual; Vârful Gentei, 
colină pe teritoriul satului Calvini, judeţul Buzău 
(M.D.G., IV, p. 499). Originea geto-dacă este dovedită 
de -gentus, al doilea element în antroponime compuse: 
Bitugentus, KeimyevBov, Ditugentus, precum și de 
antroponimul illir, foarte frecvent, Gentius, Genthius „a 
se umfla, a crește, a fi plin; belșug”, sensuri ale răd. 
*guhen (Russu, Limba traco-dacilor, pp. 107-108; idem, 
Ilirii, pp. 212-213). Cf. şi Genta (TEvra), oraş în India 
antică (Ioanid, Dicţionar, p. 86). 

Gudas, b., aromân. Gudea, b.; Gudescu, b.; pentru 
Gud, cf. subst. ard. gudă „căţea, grijă” ... coincidenţă: 
Gude, b. trac în Mesia Superior” (Constantinescu, 
Dicţionar, p. 289). Privind subst. ard. gudă, precizăm că 
pe teren lam găsit numai cu sensul de cățelușă. 
Antroponimul românesc nu poate fi o simplă 
„coincidență”, mai ales că tracul Gude, b. a fost 
descoperit la Singidunum — Belgradul de azi — 
(Philippide, I, pp. 544, 567), păstrat deci până azi cu o 
> u, mai ales că Godea există paralel cu Gude. 

Latra, toponim unic, la nord-vest de Burina, pe Valea 
Drâmbovnicului, între Cotu Malului și Stâna lui Drăgoi, 
toate dispărute după 1962. Cf. Latra, zeitate traco-iliră 
(Russu, IIlirii, p. 219), probabil a secretului, a lucrurilor 








Costum femeiesc dacic, după metopa nr. LIV 
de la monumentul de la Adamklissi din anul 109 d.Cr. 
Se observă cămașa cu guler și fota dintr-o singură piesă, 
identice cu costumul din Muşcel. 





ascunse. Cf. și gr. AdOpa „pe ascuns, pe furiș, pe 
neobservate”. 

Ledru, zoonim, nume de cai și boi, foarte frecvent 
până prin 1960 în judeţele Argeș și Teleorman (c.p. 
1956-1960); cf. antroponimul illir Ledrus, b. 
(Philippide, I, pp. 520, 569; Russu, Illirii, p. 220). 

Moesi, b., 1628 (D.R.H., B, XXII, doc. 71, p. 155), 
Moeș și Moești, sat, considerate ca derivând din Moise și 
chiar „Muscu, ar. din blg. Mosko < Moisi (etim. Capidan 
— Weig.)” (Constantinescu, Dicţionar, p. 113). Nu 
discutăm despre Moscu < bg. Mosko < Moisi, întrucât 
noi considerăm că Moscu (Moscul, b., 1628 în Moldova: 
D.R.H., A, XIX, doc. 362, p. 505; Nicolaos Moscu, 
martor, în Tara Românească, 1633 (D.R.H., B, XXIV, 
doc. 70, p. 100) nu este legat de o anumită regiune 
geografică, mai ales că martorul din Ţara Românească 
semnează grecește: Nikoiaoc Mockov uupripac, iar 
bg. Mosco înseamnă „moscușor, moscuță” (Adoxa 
moschateilina L.), plantă cunoscută la noi mai mult sub 
numele frăguță, în engl. Moschatel, în fr. herbe 
musquce, în germ. Moschuskraut, în sârbă și croată 
moskovica, planta a avut și are o mare căutare în 
medicina noastră populară. Sigur bg. Mosko nu provine 
din Moisi, iar numele românești ar putea fi puse în 

legătură directă cu tribul sud-getic moesi, nume păstrat 
identic până în secolul al XVII-lea. 

Mozacu, b. (fotbalist), pârâu și sat în județul Argeş, 
Mozăceni nume amplu discutate”, pe care nu le mai 
reluăm. 

Nastea, toponim, braț în Insula Balta, judeţul 
Ialomiţa (M.D.G., IV, p. 497). Nestian și prin analogie 
cu adj. neștiut, Neștian, considerate a proveni din 
„Anesti gr. 'AvEorn „înviat” < Xp.oroc ovar cu afer.” 
(Constantinescu, Dicţionar, p. 12) îl socotim nume 
geto-dac de vreme ce în sud-vestul Traciei exista râul 
Nestos (Strabon, Geografia, VII, 7, 4), numit azi Mesta, 
pentru care s-a propus tema ie. *snâ- „a curge”, cf. 
„Naissus” (Russu, Limba traco-dacilor, p. 111). Nu este 
exclus ca rarele nume de familie Aneste, Anesti și 
Anestin să fie matronimice (cf. Aioanei, Ailenci) şi o 
simplă coincidență cu gr. 'Aveori. Pentru originea 
străveche a numelui amintim tribul illir Nestoi (Russu, 
Tllirii, p. 229). 

Oineşti, sat în județul Iași la începutul secolului al 
XX-lea (M.D.G., IV, p. 555) şi alt sat desființat de 
comuniști, înglobat la satul Ulmi, judeţul Ilfov 
(Indicatorul, p. 19). Toponimul este socotit a proveni 
din „Voina < sl. Voina „război” și voino „ostaș” în blg. ... 
Voinea cu afer. (2) sau < Onești cu i epentetic” 
(Constantinescu, Dicţionar, p. 411). Toponimul 
presupune un onomastic pe care noi nu l-am găsit; am 
aflat în schimb Oineu, zoonim, nume de câine, în 
comuna Morteni-Dâmboviţa (c.p. 1957). Pentru 
originea străveche noi cf. antroponimul gr. Owvevs, 
socrul tui Heracles (Strabon, Geografia, X, 2, 19), dar și 
toponimul illir Ovveos râul Una (Russu, Ilirii, p. 229). 

Pilu(), Pila, Pilea, Pili, Pileiu, Pilescu, Piloiu, Pilca, 
Pilco şi toponime: Pilu, sat în județul Arad și Pilugani, 
sat în comuna Poiana Stampei — Suceava (Indicatorul, 
p. 200). Faptul că pentru numele cu tema Pil- din 
limba română, cf. alb. Pilio ipoc. < Spire (Weig.), 
dar numai pentru formele în uz la aromâni”, iar pentru 

„Pile temă comună formată din (< Filip), Pilat şi 
Spiridon” (Constantinescu, Dicţionar, p. 133) denotă 
căutările cu orice chip a unei origini cât mai 
îndepărtate de adevăr. Răspândirea lui Pilio la albanezi 
şi a lui Pilu, Pile la români dovedește originea geto- 
traco-illirdă a acestora din Pyllos, b., Ilviiovw- (Russu, 
Illirii, p. 240), nume cunoscute și de greci: Ilvioc b., 
dar şi toponime Ilvioc, trei oraşe din vestul 
Peloponesului (Ioanid, Dicţionar, p. 321). 

Pionie, Pion, munte în masivul Ceahlău și plai în 
Vrancea, despre care ni se spune: „gr. Ilwv, lat. Pion, - 
nie... Numele probabil de origine tracă repetă pe al 
oraşului Pioni/e -es, din Mysia” (Constantinescu, 
Dicţionar, p. 133). Găsim, în sfârșit, afirmaţia despre un 
nume românesc că e „probabil de origine tracă”. 

Piru, Pirea, Piroiu, Pirău, Pirot, Piraia, sat, la care 
adăugăm numele de familie Piroi, Piruc și porecla 

Piruca (soţia lui Piruc, Mozacu-Argeș, c.p. 1956). 
Despre aceste nume s-a spus că ar proveni din „subst. 
pir, pirirău şi subst. < ard. pirău „ierburi”, iar Piroiu cf. 
şi subst. piroi, var. la piron”, adăugându-se 
„coincidenţe:  Pirus, numele unui rege trac” 
(Constantinescu, Dicţionar, p. 347). Dar cele mai multe 
coincidenţe le întâlnim la greci: Iluppă, fiica lui 
Epimeteu şi a Pandorei; Ilvppa, fiica lui Creon; Ilippa, 
oraş al Lesbosului; Ilvppa, cap în Tesalia și insulă în fața 
lui; Ilvpga, oraș al Cariei, în apropiere de Milet, 
Ilbppoc, fiu al lui Ahil; Ilvppoc, poet din Lesbos, 
contemporan cu Tearit, IIV6pov, filosof contempran cu 
Aristotel (Ioanid, Dicţionar, pp. 321-322), care arată 
vechimea numelor româneşti, adică originea geto- 
traco-greacă. 

Platin < Platon, gr. IlAarov < TdaToc „larg şi plat”. 
„Prin schimbarea părţii finale” (Constantinescu, 
Dicţionar, p. 134), etimologie posibilă, dar și mai 
verosimilă este moştenirea directă din antroponimul 
Platino, descoperit pe teritoriul Daciei la Alburnus 
Maior, dar şi în Dalmația (Philippide, 1, p. 579; Russu, 
Illirii, p. 236) care are aceeaşi obârşie cu TÂOTOG. 

Por, Poru, Pora, Porea, Poricel, Poruţiu, Poride, 
pentru originea cărora s-a conchis: „Por subst. „praz” 
(sic!); cf. şi „Por împărat” din „Alexandria”; nu din 
Porfir (etim. Pașca), n. calend. folosit numai în forma 
Porfir” (Constantinescu, Dicţionar, p. 351). Pentru 
originea geto-dacă a numelui pledează -por, -poris, - 
porus, al doilea element în antroponime compuse: 
Auluporis, Daleporis, Epteporis, Pieporus, Mucapor 
(Russu, Limba traco-dacilor, p. 115), apoi „Por 

împărat” din basmele româbești, precum șii 
antraponimul messapic Porres (Riăssu, Illirii, p. 239);; 
amiintim şi Ilwpog, râu al Achaiei:i(Strabon, Geografia, 
Wilpp. 3, 11). 

Posa, Posea, Posescu, Posoiu și;:Pusești, oicontirr în 
Prahova. Pentru originea numelui s-a. concluzionati: 
„Fosa cf. tc. possa „depozit” (Constantinescu, Dicţionary, 
p. 351), etimologie imposibilă, deoarece Posa, b:, apare: 
îm anul 1181 în Transilvania (D.1.R, G XI-XIII; I:, 195, 
doc.. 13, p. 7) când apelativul tc..nu putea.exista-la: noii 
şi mai ales în Transilvania. Pentru. originea: geto-dăcăi 
pledează antroponimele:- Posiznarus, B.. (Philippid, |, 
pp. 548, 580), Posaulio, fi şi; Poseni,. trib; illir. (Băassar;, 
Hlirii, p. 230). Numele Pasimarus este-evident: compusi: 
Posi + marus. 

Raba, Răbu, Răboiu;, Rătiotă: și: top. Rătaiz, la care 
adăugăm toponimele:. Raba; sat: desființat de: bolșevicii 
pentru a fi înglobat: lă» satul! Robu, județul Gorj 
(Indicatorul, p. 213);peniru căultimuul are: origiime: rusă; 
Răbăgani, comună: în. Bitior. şi Răbâia, sat desființat, 
înglobat la satul Pătzicani-Nearaţ, (Indicatorul, p.. 215). 
Etimologia propusă::rus;. rafa „sclavă, roabă”, iar pentru 
Rabotă < rus. rabota „emuncă” (Constantinescu, 
Dicţionar, p. 361:), „în a căror temă trebuie să vedem o 
variantă a lui rob” (Iorgu fordan, Toponimia, p. 204); 
este dovada cea mai bună pentru a dovedi ceea ce 
înseamnă coimcidență, deoarece în limba română rus. 
raba și rabota >rob:și roabă > Robu și Robotaşa, în timp 
ce Rab- < Rabon (PaBov) râu în Dacia (Ptolemeu, 
Îndreptar geografic, III, 8, 2); în cazul acesta 
identificarea râului Rabon cu Jiul (Pârvan, Getica, 1926, 
p. 225) a fost cât se poate de justă, întrucât satul Raba 
se află în apropiere de Jiu. Originea geto-dacă se 
dovedeşte și prin răd. i-e „rebh-a se mișca, a se juca”; 
Rabon, Rabantia, Rebas; Rabo- Rebo- (Russu, Limba 
traco-dacilor, p. 135). 

Rească, b., şi toponime pe teritoriul satului Mozacu- 
Argeş (c.p. 1956). Constantinescu, Dicţionar, p. 455, 
citează Resca Stan, munt. 1759, fără a-i căuta vreo 
etimologie. Este nume geto-dac, din Resco-, în 
antroponime: Paokog, Rascupolis, Paraxovropic, 
Rescuporis, Rescuturme, Pnokovropun, P&TOKovTOUpHUN 
(Russu, Limba traco-dacilor, p. 117), dar mai cu seamă 
Rescu, f., descoperit la Apulum și Resculus (gen. 
Resculi), b., descoperit la Alburnus (Philippide, I, p. 
581). 

Regea, Riga, Rigu, la care mai adăugăm Regina, f., 
prenume actual (Piteşti, c.p., 1972), considerate a 
proveni din „Grigorie, gr. Tpnyop.oc »treaz, veghetor” 
vb. Ypnyopee „veghez”... „Cu apocopă *Grig: Griga... 
care explică afereza lui g în formele: Riga, Rigu, Rigea” 
(Constantinescu, Dicţionar, p. 72), etimologie 
neverosimilă. Noi le socotim moşteniri directe din geto- 
dacă, lumea traco-messapică posedând numeroase 
antroponime ca: Rigias, Rigia, Regius, Regia, Rigozus, 
Rigasia (Russu, Illirii, p. 241), Reginus (gen. Regini), b., 
descoperit la Apulum şi Rigosus (gen. Rigozzi), b., la 
Tropaeum Traiani, fiind deci nume getic. Amintim că în 








limba: română posedăm şi subst. „Rigă, rigi, s.m. (înv.) 
R&ge!, socotitta:proveni din ngr. righas (pna) (DEX, 
p2.8883, ceea ce.ne: determină să presupunem că geto- 
dâciiiposedau var-„riga, rigas” sinonim cu lat. rex, Tegis 
> rosa. rege;, având la bază: vechiul indian rig-ra- S 
„contucător”:. 

Sard, localitate în comitatul Ugocea din Transilvania, 
1851 (D.R.H.,.G,.X, dec. 59, pp. 55-56); Sărdan < Sard 
+ suf. -an, nwme- de familie. act:. Sărdănescu, Sardin, 
Sitrdăneşti, sas; comuna Plopşoru, județul Gorj, format 
din două sate: Sărdăneștii de Jos:şi Sărdăneștii de Sus, 
desființate de Ceaușescu; Sărdănești, sat comuna Bala, 
județul Mehedinţi: și Sărdănești-Strâmba, rebotezat 
Wulcan — Gorj: (Indicatorul, p. 226). Numele sunt 
considerate: de origine turcă (Constantinescu, 
Dicţionar, p. 369). Pentru originea geto-dacă cf. Sardes 
(Zope) ,.azi; Sărd). oraş principal al Lydiei (Strabon, 
Geografia, |. 3,.21);; Sandi, trib teac (Philippide, 1, pp. 
518, 855). 

Score, Scorea, Storei(a), Scora, Scoreni, Scoriciu, 
Scurea, Saurei: şi: toponime: Scoereni, Scorila-Mehiedinți, 
la care mai: adăugăm Scoreuă cel Bătrân, toponim la 
Scorei, aziisarul Seareit — Sibiu, 1391 (D.R.H., B, I, doc. 
15, p. 39)), dar și Piatra: Seorila şi Valea Scorila înzjudățul 
Caraș-Severin (e.p., 1978-1979). În mod aberant sunt 
socotite ca provenind din rus. scoro „iute și 
considerate o simplă coincidenţă cu dc. Scorisșiiorilo 
(Constantinescu, Dicţionar, p. 368), când, defâpr, sunt 
nume geto-dace şi coincidenţă cu rus. “Scoro. 
Discutându-se toponimele Scorei (Sibiu); şi: Scorila 
(Mehedinţi) s-a afirmat: „cf. v. slav. skoră „celer”:. Scorila 
presupune un sens „antroponimic” „(cf. cel:spuse mai 
sus, în legătură cu Bârzila, care trebuie considerat, în 
toate privinţele, ca un sinonim desăvârșit:al lui: Scorila) ” 
(Iorgu Iordan, Toponimia, p. 122, nota. 10). Numele 
satului Scorei, păstrat neaschimbat 615 ani de la 
atestare şi faptul că acolo exista la Î39%I toponimul 
Scoreul cel Bătrân, ne dovedește pe deplin moștenirea 
milenară şi bimilenară: a toponimiei românești. 
Etimologia propusă de noi este consolidată și de tema 
„i.e * (s)ker-— „a sălta, a se învârti” (Russu, Limba traco- 
dacilor, p. 121) care corespunde pe deplin toponimului 
Scorei, pârâu pe stânga: Oltului, în aval de Opatul, ale 
cărui ape sunt veșnic spiințare. Limba română posedă și 
un substantiv comun cu baza î.-€. *sker= scorie (de fier) 
zgura, bucăţile de metal aprinse, care sar, la prelucrare. 
Cuvântul a existat în urmă cu peste 2000 de ani în elenă 
— Gxwpte, «c(m) =, dar și în latină — scoria — și nu mai 
există azi la nici un popor, decât în zona moților din 
Munţii Apuseni din România, dovadă certă că el a fost 
posedat şi de vocabularul dacic și în nici un caz nu 
poate fi neologism < fr. scoriet, în limba franceză fiind 
introdus pe cale savantă, ceea ce nu se putea săvârși în 
limba română unde se păstrează de două milenii, fie și 
ca regionalism. 

Scoroboaia, deal, vâlcea şi fostă stradă în municipiul 
Piteşti. Azi strada se numește, inexplicabil, Dealurilor, 
iar toponimul mai este cunoscut doar de băștinașii 
vârstnici ai municipiului. Toponim străvechi, geto-dac, 
pe care-l regăsim în oronimul Scoroba, munte în 
Bithynia (Russu, Limba traco-dacilor, p. 121). Nu lipsit 
de importanță este faptul că dealul şi văgăuna respectivă 
erau acoperite, până la începutul secolului al XX-lea, cu 
porumbari (Prunus spinosa L.), arbust numit frecvent, 
mai ales la Piteşti și în împrejurimi, și scorobar, 
scorombar, scorumbar, ori scorumbariu, de la care își 
trage numele asemănător toponimului antic. Lingviștii 
cunosc doar termenul „Scoroambă, scoroambe, s.f. 
Porumbă. - Et. nec. „(DEX, p. 840). Cuvintele sunt 
indiscutabil de origine  geto-dacă. Etimologia 
* (s)kereb(h) — din rad. *sker- „a tăia” (Russu, Limba 
traco-dacilor, pp. 121, 136) corespunde rom. scorobar 
și deriv,, cunoscut fiind faptul că dintotdeauna țăranii 
tăiau permanent aceşti arbuști de pe fânețe și ogoare. 

Semelea, b., existent până la sfârșitul secolului al 
XIX-lea, neatestat, devenit poreclă pentru familia 
Spirea (Ghica) din Leșile-Argeș, sub forma Semelcu și 
Semelca, soț şi soţie. Cf. Semele, la greci, mama lui 
Dionysos, pentru care ne indică zemel-, pentru care s-a 
propus ca etimologie răd. „i.-e. *g'hemel „pământ, sol; 
pământean” (Russu, Limba traco-dacilor, p. 128). Dacă 
suntem de acord cu Semele *g'hemel- „pământean”, 
respingem categoric și > Zalmoxis. 

Sic, Sicu, Sică, Sica și top.: Sicu, sat-comună, județul 
Cluj, Sicele-Mureș, Sichevița (cu terminaţie slavă), sat — 
Caraș-Severin, Sici — Sălaj, Sicoiești, sat, judeţul Alba, 
Siculeni — Harghita (Indicatorul, pp. 229-230). Despre 
Sica, Sia și Sică, necunoscându-se probabil Sic, Sicu din 
care s-au format toate celelalte, se arată că provin din 
„Anastasia fem. de la Anastasie... Nastasica, doamna; cu 
afer.: Sica” (Constantinescu, Dicţionar, p. 9). 
Ftimologia este inacceptabilă întrucât ar însemna că 
din Sica s-a format Sic > Sicu. Noi considerăm aceste 
nume. geto-dace; cf. Siculi, Sicli, localitate și Siculotae, 
trib illir (Russu, IIlirii, p. 247), dar și Zixwvos, insulă în 
Marea Egee și Xiwv, nume de slavi la comicii greci 
(Ioanid, Dicţionar, p. 336). Răd. probabilă pentru 
aceste nume pare a fi *k'ik- „a sări, a sălta” (Russu, 
Limba traco-dacilor, pp. 122, 134). 

Sis, Sisu (Ioniţă Buică, n. Sisu Ion, Leşile, Argeș, 2 
septembrie 1887), Sisa și Sisia ff., Sisul în Istria, Siseşti 
scris și Șișeşti s. Și și Şişa bb., pentru care se „cf. Sisinia 
și Sisoe sau subst. șiș; coincidențe: dac. Sisie, Sisinus” 

| (Constantinescu, Dicţionar, p. 370). Coincidenţe! Să nu 
uităm că pe teritoriul Daciei au fost descoperite 
antroponimele: Sisia, f., Sisiata,a f., Sisinus, b. şi Sissa, f. 
(Philippide, 1., p. 585) destul de concludente pentru a 
dovedi moştenirea directă în limba română. 

Soia, prenume, socotit < Sohia < Sofia, gr. Zodia 
„înţelepciune” (Constantinescu, Dicţionar, p. 150), 

etimologia fiind ienxactă, fiind nume geto-dac: Soia 
(gen. Soiae), b., descoperit la Apulum, Soianus, b., trac 
(Philippide, 1, pp. 541, 535, 585: Russu, Limba traco- 
dacilor, p. 123). Cf. soia! interj. cu care se ameninţă oile 
(Argeș-Teleorman, c.p. 1955-1960). Etimologia propusă 
pentru geto-dacul Soia, „Probabil i.e. *k'ei- „a sta, aţine 
ceva, a iubi” (Russu, Limba geto-dacilor, p. 123) este 
confirmată pe deplin de sensul interj. soia! care se 
adresează oilor care fug, care se îndepărtează de turmă. 

Soli, Solea, Solescu(1), Solca, Solcă, Solcea și 
toponime: Soleşti, Soliceşti, Solca, acesta din urmă sat 
în județul Neamţ şi oraș în judeţul Suceava 
(Indicatorul, p. 235), nume considerate a proveni din 
„Solomon rege în Israel, ebr. Solomon < Sh&lomon 
„pacific, norocos”... „Divizat în Solo-Mon” şi considerat 
coincidenţă cu dacul Sola (Constantinescu, Dicţionar, 
p. 150). Și în acest caz noi socotim numele românești o 
moștenire directă din geto-dacă, cu o străveche bază i.- 
e: *sel- „favorabil, cu bună dispoziţie; a domol”. 

Suca, Sucă (noi am întâlnit şi Sucu), considerate a 
proveni din „subst. ard. < sucă „nărav” < mag. szoka” 
(Constantinescu, Dicţionar, p. 378). Noi îl considerăm 
ca provenind din antroponimul dac Sucu, Zovkovc, 
Zovkios (Russu, Limba traco-dacilor, p. 123), cu 
aceeași bază i.-e *k'ek- sau și *k'uk. Suce și Sucescu pot 
proveni și din vb. a suci, dar alăturarea lui Sucală, din 
subst. sucală, introdus în aceeași categorie de 
Constantinescu, Dicţionar, p. 378, nu ni se pare 
potrivită. 











Suciu(1), Suceşti — neam brașovean, 1780, la care 
adăugăm: Sucea, Suce, Sucescu, Sucilă, Suceavă, nume 
de familie actuale și toponime: Suciu de Jos în 
Maramureș (Indicatorul, p. 239), Suceava, râu, 1393, 
Suceava, sat pe acel râu (probabil Frătăuţii Vechi) 
(D.R.H., A, 1, doc. 4, p. 6), Suceava, târg şi cetate, 1403 
(D.R.H., A, I, doc. 17, p. 24), Suceava, ţinut, 1440, apoi 
Suceveni, sat în județul Galaţi și altul în judeţul Vaslui 
(Indicatorul, p. 239), toate cu sufixe slave. Pentru Suciu 
şi Suceşti s-a propus: „magh. sziics < „blănar” 
(Constantinescu, Dicţionar, p. 459), iar pentru top. 
Suceava, Suceviţa, Suceveni, confundate cu Soca, Soci, 
Socetu etc. s-a spus că: „tema lor este soc „arbust din 
aceeași familie cu bozul și liliacul (sic!)” (Iorgu Iordan, 
Toponimia, p. 101). Originea geto-dacă e probată prin 
existența unui trib get, Sucii și prin cetatea Sucidava; 
apoi de antroponimele: Zovkovg și Zovkog pentru care 
s-a propus ca etimologie tema *k'uek- „a lumina, a 
(stră)luci, a fi alb” dar și *k'uk „a fi întredeschis, 
despicătură” (Russu, Limba traco-dacilor, p. 123). 

Suru, Sura şi top. Suraia, Surani, la care noi adăugăm 
top.: Suru, munte în plaiul Loviștea (M.D.G., V., p. 502), 
Sura, siliște lângă Balta Călmățui, 1512 (D.R.H., B, II, 
doc. 105, p. 214), Sura, fostă comună în Mehedinți 
(M.D.G., V, p. 499) și Sura, sat în judeţul Gorj 
(Indicatorul, p. 240). Tot aici includem și: Suricu, 
Surica, Surice, Suriceni, Suricia. Primele au fost 
considerate < adj. sur, „suric cf. adj. suricel < sur”, dar 
socotite și coincidenţe: dac. Surus și Sura fî. 
(Constantinescu, Dicţionar, p. 379). Originea geto- 
dacică a acestor nume este incontestabilă; Sura, Surilla 
şi Surus sunt nume specific geto-dace (Philippide, I, pp. 
586-587), formând și nume compuse: Suratralis, 
Suregethes (Russu, Limba geto-dacilor, p. 124), 
răspândite în toată lumea traco-iliră: Surio, Suro, Surus, 
Suricus, Surilla, Surinus ş.m.a. (Russu, Illirii, p. 250). În 
ceea ce privește adj. sur, considerat din bg. scr. sur 
(DEX, p. 916), corelat cu antroponimele geto-trado- 
illire, cu numele și toponimele românești, dar mai ales 
cu zoonimele noastre: Suru, Suranu, Suro, Sura, Suraia, 
Suricu, Surila, foarte frecvente până în 1962, nu pot 
avea altă origine decât geto-dacă, popoarele sud-slave 
împrumutându-l ca atare din fondul local. Originea 
străveche a numelor a fost recunoscută mai demult: 
„Surus, Sura vor fi și = Syrus, Syra, dar e atât de 
întrebuințat acest cognomen și apare în atâtea derivări 
(Surilla, Surio, Suro, Suris...) și pe un teritoriu așa de 
întins, încât sigur de cele mai multe ori trebuie să fi avut 
a face în el cu un cuvânt naţional și anume thrac și 
illiro-pannon și celt” (Philippide, 1, p. 522). LI: Russu, 
Limba traco-dacilor, p. 124, a propus pentru 
antroponimele traco-dace Surus, Sura, Jovp'G, 
Suratralis, Surgethes ca „Posibil rad. i-e. *k'eu-“ 
afirmând hotărât că: „Numele Surus este și illir, celtic, 
italic, semit etc.”, numai getic nu! 

'Temeilie, Temeli, Temeleagă, la care adăugăm: 
Temei, nume actual. Despre originea acestor nume s-a 
afirmat: „Temelie subst. ..., sau blg. Temel'ak ipoc. < 

Telemakos (Weig)” (Constantinescu, Dicţionar, p. 988). 
Proveniența din subst. temelie este certă. Oiconimul 
Temelia, județul Bacău (Indicatorul, p. 247), ne 
demonstrează și mai bine că provin din subst. temei — 
temelie, considerate aberant < sl. temelije (DEX, p. 
947). Este din nou același caz cu așa-zisa slavă veche; 
termenul slav general pentru temei-temeiie este osn6vo, 
osnovânie. Cuvântul rom. provine dintr-un străvechi 
fond geto-grec < Bepeinov „temei, temelie, Bepeioc, 
„cu temei, temeinic”, recunoscându-se că acest cuvânt a 
păstrat pe 1 originar neatins — gr. Oepheov (Rosetti, p. 
520), dar, ciudat, același autor conisderă că în limba 
română cuvântul este slav (p. 577). Şi în acest caz 
antroponimia ne ajută; în Dacia, la Tibicum, s-a 
descoperit Temaius, b., iar lumea traco-illiră cunoștea 
nume identice celor de azi: Temaio, b., Temeia, f. 
(Russu, I/lirii, p. 253). 

'Turmei, b., 1621 (D.LR., B, VII, IV, doc. 76, p. 65: 
Turmeiu) și poreclă actuală subst. turmă. Cf. și Turma 
(gen. Turmae), b., descoperit la Apulum (Philippide, I, 
p. 591). 

'Țapurde, 'Țăpârdea, Țepordei, Țipordei, Țopordei — 
sat şi 'Țapărdău la care adăugăm Țaporda, f., poreclă 
actuală, socotită „coincidență: Tzaparda — localitate în 
Mesia, an. 587” (Constantinescu, Dicţionar, p. 395). 

Țicu(1), Țicău (și top., cartier Iași), Țicoi(u), 'Țecan, 
Ţecu, aromân (și act., Pitești, 1976), Ţică, b., act. 
(Leşile-Argeș, 2006). Pentru aceste nume-se „cf. alb. 
Tsiko; coincidență trac. Tzykos din an 820” 
(Constantinescu, Dicţionar, p. 397). 

Utu(1), poreclă act. (Teiu-Argeș, c.p., 1956); Valea 
Utii, la nord de Cetăţeni-Argeș, separă munţii Pleașa, de 
Pleașa Poii (c.p., 1965). Toponim de origine getică de 
vreme ce exista Utus (azi Vid), râu ce izvorăște din 
Hemus şi se varsă în Dunăre în faţa râului Alutus (Pliniu 
cel Bătrân, Ist. Nat, III, 26 (29), 149). Afirmația capătă 
siguranță dacă avem în vedere că atât anticul Utus, cât 
şi Valea Utii denumesc ape, iar Valea Utii se află pe 
teritoriul uneia dintre cele mai mari aşezări getice; apoi 
să nu uităm cetatea dacică Ovyri5ava — Utidava 
(Ptolemeu, Îndreptar geografic, Așezarea Daciei, II], 8, 
4), toponim compus: Uti + dava. 

Van, Vana, Vană, Vaniul, Vanco, Vanca, la care 
adăugăm Vanea (Teiu-Argeș, c.p. 1956). Vandor act., 
compus Van + dor (Piteşti, 1978), socotite a se format 
din loan > Ivan > cu afereză: Van (Constantinescu, 
Dicţionar, p. 83). Credem că sunt moșteniri străvechi 
din tracoiillirele Vanamius, b., Vandano, f., Vano, b. 
(Russu, Illirii, p. 260). Ca răd. i.e. posibilă: *uen- „a 
tinde spre ceva, a dori, a iubi”. 

Zacu, Zaca, porecle şi zoonime numeroase până în 
1962 (c.p. zona istorică Vlașca) și topon. Coasta lui Zacu 
(Leșşile-Argeș, 1950). Amintim și toponimul Szaca 
atestat la 1055 în Pannonia, în apropierea Balatonului,"” 
considerat nume autentic românesc. Originea geto- 

dac'ă e dovedită “de antroponimul “traoo-illir Zaca, f. 
(Ru ssu, IIlirii, p. 265), antroponim tracesget Zaca, Zec = 
iliir Zaca (Russu, Elemente autohtonezp 667). 

Z: iin/ea, -escu, act..socotit „cainicictemțărnrac=: Zece“ 
(Cor 'stantinescu, Bicionar, p. 468). Woincidenţă!... 

Za. ne, nume deifamilie!frecvant, ZZancea, b., 11435 
(D.R.. H., AI, doc.144, p. 209), Zancea zis și/Zanciul 
(ibide m, doc. 136,;p.:189)ppentru forma Zanciul: (doc. 
137 şi 138 Zancea) aaetlași postelaic (pp. 19],:192), 
Zana, t oponim la Geșsarii-Argeș,: 1528: (D.R.H.I,boc. 
203, p. 394, nota 5),/fănești, comună în jude ţiINVearaţ 
(ndica: 'orul, p. 274).ssat numit. da: 4428, Zane (DRIH., 
A, 1, do c. VI, pp. 424425). HEtimologia propusă: este 
„Din nrg . Zâvec, Zo&vaciaveneţian-Zannit, it. Giann? 
(Constan: tinescu, Dicţionar, p.84) “Socotim ngr. Bavec, 
Zoavos «lin fondul ggetetrar, atânid în vedere sși aâl 
doilea elez nent din numele:geto-dace-compuse: -zaneș, 
-Zanus, COL nune cu 40185, --zeriiș, -+zanos, -sanus „şile 
neam, născ ut din; („iui”?), dl cdoilea element din 
Amazenus,  Aviovăesnţ, :Diizenns,  Mucaseatiș, 
Zerazenis, -i. -e *g'en- „a dia naştere, a;procrea; născut 
(din)” (Russt. 1, Limba tracoladilaz, p.1127-128). 

Zara, Zară, Zarce, la care adăugăm: Zar(u), Zarasă, 
Zaraț, precum și Zarica, sat dlesființat de Ceauşescaa, 
înglobat la saitul Poienile dle sub Munte, județul 
Maramureș (Inc licatorul, p. 274). Pentru sriiginea lor s-a 
propus „subst. z ară; cf. şi Zara fiul hui Simeon (Biblia, 
Numeri 26, 13)” (Constantineaca, Diofonar, p. 413); 
antroponimeie sunt străvechi geto-dace, pentru care 
noi cf. Zaras, b. şi Zarres, b. cu „Fitimn.: probabil * g'her- 
(cf. Zairik-, Zosacia)” (Russu, IMirii, p. 265). Originea 
geto-dacă a cmvântului zară „lichid albicios şi acrişor 
care rămâne dhpă ce s-a ales untul” este stbbilită pe 
deplin, fie că este comun cu alb. dhalle (Rosetti, pp. 
266, 275), fie că este un cuvânt autohton cu 
corespondent în alhaneză (Russu, Elemente autohtone, 
pp. 91, 101). 

Zatu, zoonim, muwme de bou (Morteni-Dâmboviţa, 
1947, Zata, b., 1598 (D.R.H., B, XI, doc. 309, p. 416), 
pentias care noi cf. messapicul Zatetthes, b., dar și Zatos, 
b. (Rizssu, Ilirii, p. 255), 

Zinaida, Zina, Zinescu, Zinica, Zănica, Zincă, 
Zinculescu, Zinca, la care adăugăm Zenaida, f,, 
prenume actual (Piteşti, c.p. 1973) despre care s-a 
afirmat just: Zinaida < gr. Zmvoic, sau subst. zână 
(Constantinescu, Dicţionar, p. 175). Subst. zână 
considerat „Probabil lat. Diana (DEX, p. 1046), după 
toate indiciile etnoculturii românești este mai degrabă 
un personaj din mitologia geto-dacă. Pentru originea 
geto-dacă noi cf. antroponimul messapic Zenaides, b. 
(Russu, Illirii, p. 265), identic cu Zenaide, f. 

Zura, Zure, Zurescu, fără vreo explicaţie etimologică 
(Constantinescu, Dicţionar, p. 469); la acestea 
adăugăm: Zuria, zoonim, nume de iapă (Mozăceni- 







+Argeș, c.p., 5958) şi toponimul Zurela, vate ta 
“Woinigeşti; judeţul Vâlcea (D.L.R., XVI, B, IV, doc. 487). 
“Meoşteniri:-geta-dace: certe: Zura, Zovpns, Zovpoterc, 
“Zurozis, dvedEns, Zuaraturmenis. Posibil rad. *g'eu- „a 
favoiiza, aggrăbi”, avestic zavah- „forţă”, zavar „putere 


fiziăă” cori *ă Ver. al.lumina” (Russu, Limba :traco- 
dacilor;p. 1130). 

Zuzadia, £.. 1756 (Gonstantinescu, Dicţionar,-p.459), 
fără veeo-expliaaţiecetimblogică; Zorada, zoonim, nume 
de iapă! (Mozăceni:Argesy.c.p. 1958), cf. antroponimull 
illir Zoraiia,(f.- (Păijippide, |, p. 595; Russu, TIlirii, :p 
265). întrucât:antroposianele geto-trace Zor;, e 
illir Zozaila (Russa,:filemente autohtone, p. 67), rezultă 
că Zoradasii Auratlia-suntsşi geto-dace de vremece 'le 
moștenimeea:antropmiime $i-zoonime. 

Am prezentat ccâtewa cmume — din peste 2.000 de 
variante — acare ar ;puttea da. de gândit istoricilor :şi 
'lingviștiler :noștri pentru :sthimbarea concepţiei «cu 
„Privire la moștenirea -getoilacă în onomastică sși 
toponimie. Afiumaţia «că din ștsate numele personale 
catât de numeraase, carnateristiee. ale traco-dacilor.... aaa 
ss-a transmis mii ma ii -c” (Roaasu, Elemente traco-getice, p. 
î462)', este aberandă și tategreşităceste şi părerea că sau 
păstrat doar câteva topariime sși hidronime. Să ne 
imaginăm cuze ar procedlawecinii. noștri din vest dacă ar 
poseda măcar câteva astfel «le „coincidențe”; ar scrie 
tamuri întregi! 


Î Vezi Restituiri Pitești, axa 4, or. T1,:mai 2006, p. 21. 

2 Dragoș Măndescu, Cercetări pe Valea Drâmbovnicului, 
Argesis, XI, Muzeul Judeţeza Argeș, Pitesti, 2002, fig. 1, p- 
31 și p. 39. 

3Hom Nania, Rusaliile — sărhămarea multimilenară în 
spațiul românesc, în Creativitate și eficiență în activitatea 
sodiială a tineretului, vol. 11, Ceztzal de cencetări pentru 
probleme de tineret, Filiala Argeş, Pitești, 1989, pp. 163- 
166. 

4V.L. Gheorghiev, Tendinţe convergente în limbile vechi 
din Peninsula Balcanică, Noi Tracii, Milano, nr. 4, 1978, 
p.7. 

5 Ion Nania, Mozăceni — o veche așezare din fosta țară 
Vlașca, Editura Paralela 45, Pitești, 2004, pp. 718-720. 

6 Revista vânătorilor, Bucureşti, anul XII, nr. 10, octombrie 
1931, p. 156. 

7 Ion Nania, op. cit., pp. 9-12. 

8 Florin Marcu, Constant Maneca, Dicţionar de 
neologisme, Ediţia a IIl-a, Editura Academiei, Bucureşti, 
1978, p. 968. 

9 Ion Nania, Au fost dacii politeiști? Noi Tracii, Milano, 
anul III, nr. 39/noiembrie 1977, pp. 16 și nr. 
40/ decembrie 1977, pp. 3-4; idem, Religia geto-dacilor — 
bază a ortodoxiei românești, Argesis, Muzeul Judeţean 
Argeș, Piteşti, Tom VIII, 1999, pp. 21-45. 

10 N. Drăganu, Românii în veacurile IX-XIV pe baza 
toponimiei și onomasticei, București, 1933, pp. 43-44. 

11 Vezi și: Istoria României, vol. I, Comuna primitivă. 
Sclavagismul. Perioada de trecere la feudalism, Editura 
Academiei, 1966, p. 262. 

Ioanid, Dicţionarul = Georgie oanidă, Dicţionari de nume 

proprii istorice, mitologice ș și geografice, ce se întâmpină în 

autorii Eleni, Bucuresci, Imprimeria Statului, 1867, 

Aspecte istorice privind mamiferele 
dispărute din zona Piteștilor 


Nu ne-am imaginat vreodată că într-o lucrare 
pretinsă științifică și mai ales în monografia unui 
municipiu să citim despre faună un capitol redat atât de 
sumar și mai ales haotic, ca în monografia Piteştilor.! 
„Specialistul” capitolului respectiv prezintă mai întâi 
mamiferele, listă încheiată cu: „diferite broaște (Rana 
esculenta etc.), inclusiv broasca roșie de pădure (Rana 
dalmatina), broasca țestoasă de apă (Emis orbicularis), 
broasca țestoasă de uscat (Testudo), râme, păianjeni, 
gasteropode  etc.”,* autorul socotind broaștele 
mamifere, iar râmele și păianjenii reptile sau poate tot 
mamifere (?). Sunt prezentate apoi păsările, după care 
vorbește despre insecte, probabil după criteriul că și 
acestea zboară. Lucrarea editată sub auspiciile 
Academiei Române — de fapt Academia R.S.R. — nu se 
deosebește cu nimic față de prima ediţie decât prin 
schimbarea titlului În articolul de față vom prezenta 
doar mamiferele dispărute de pe teritoriul Piteștilor și 
din zonele învecinate. 

Zootoponimia din zona Argeş-Mușcel dovedește pe 
deplin existența bourului (Bos zaurus primigenius — L) 
în acest spaţiu. Într-un zapis din 20 octombrie 1629 
Matei Basarab voevod întărește jupânesei Sarba, soția 
lui Lepădat logofătul, printre altele și „pane tatălui 
său, a lui Șărb Untea, din funia Booroșască! din judeţul 
Muscel, ceea ce dovedește un vast teritoriu al bourilor 

Bour atacând, pictură murală | *' 
din peştera de la Lascaux. 

Capul unui bour, pictură din 
peștera de la Altamira. 











care au botezat 
toponimul. Până azi la 
Nucşoara întâlnim 
pădurea Boureni şi 
Dealul Bourului; iar la 
Stănești, comuna Corbi, 
în satul Poduri aflăm un :- 
pârâu Boureţul, stâna din .. 
Boureţ pe Plaiul 
Boureţului, în partea de 
nord a muntelui 
Boureţul și Valea lui Boureţ (probabil un vânător care 
obișnuia să vâneze viței de bour), numită adeseori şi 
Valea lui Boreţ.* La vest de Piteşti, de la nord-vest de 
satul Linia Mare, comuna Cocu, porneşte valea Boul 
care merge până în Gura Boului, azi Vedea, iar mai spre 
nord de Cotmeana se află Dealul Boului şi Dealul 
Boului Mare, apoi satul Boulenii (Dealul Pădurii) lângă 
dealul Boulenii.” La sud de Pitești, la Cerșani, întâlnim 
cătunul Boieni și lacul Boieni cu frumoase legende 
referitoare Ia boii sălbatici. În sudul judeţului Argeș, pe 
dreapta Drâmbovnicului, la Babaroaga-Mozăceni, 






ION LEȘANU 


întâlnim Valea Boului, vânat de ciobanul întemeietor al 
Bucureştilor. În zonă, la răsărit de Mozacu, în Poiana 
Catalanului, pe Romanați, în pădurea Zidureanca, 
exista până la începutul secolului al XX-lea, toponimul 
Fătăciunea Bourei. Nu ne surprinde că în Leșile, pe 
pârâul Mozacu, s-a păstrat până în 1940-1941 unul 











Bourul după un tablou descoperit la Augsburg în anul 
1827 (din Carpaţii, nr. 12, 1937) 











dintre cele mai preţioase documente: pe un corn de 
bour, transformat în corn de vânătoare, o inscripţie în 
care s-a precizat că bourul a fost vânat de Lupul Oanei; 


! vânătorul a fost identificat de noi într-un document din 


20 aprilie 1629, în persoana lui „Vâlcul (Lupu, n.n.) 
feciorul Oanei... de în Negrași”; care dovedeşte data 
ultimilor bouri (sau poate a ultimului) de pe pământul 
Țării Românești; aceasta corespunde cu vânarea 


"ultimului bour din Polonia unde, la o vânătoare din 


162'7 dispărea ultima femelă de bour." 
Zimbrul (Bison bonasus bonasus — L.) nu ştim când 


"! a dispărut; probabil s-a stins în urma bourulului. În 








Zimbrul (după 
Herberstein, 1556) 

















Zimbru - cu explicaţia „Bour”, în Dicţionar enciclopedic, 
vol. I, A-C, Editura Enciclopedică, București, 1993, p. 249, în 
ciuda faptului că dicţionarul a fost alcătuit de 54 de lingviști 
și istorici cu înalte titluri. 








balada „Vânătoarea lu” Vodă căpitan Matei”, din sudul 
județului Argeș, nu se pomenește bourul; ni se spune 
însă că Matei Basarab, cu o întreagă armată de vânători, 

. prin codri răcoroși / Vânau zimbri ăi pletoși”.* 
Prezenţa zimbrului este dovedită din plin de toponimie. 
La poalele muntelui Șeţu întâlnim Poiana Zimbrului, 
Lacul :Zimbrului și Râpa Zimbrului. Pe teritoriul 
comunei Căpăţâneni aflăm Pârâul Zimbrului, Piscul 
Zimbrului și mai spre nord, Căţeii Zimbrului, iar pe la 
Nucşoara, Capul Zimbrului și Poiana Zimbrului.” Din 
sudul județului Argeș se formează pârâul Zâmbreasca 
pe care, dincolo de hotarele judeţului, în Teleorman, se 
află câmpul Zâmbreasca, Coasta Zâmbroaii și comuna 
Zâmbreasca.!* 

Plotunul (Alces alces alces Linne, 1758) era şi el 
vânat de Matei Basarab în balada amintită; o legendă ni-l 








prezintă pe bătrânul Mircea Voevod vânând cu ajutorul 
câinilor de vânătoare, la sud de Pitești, după ce ieşea 
din Prundu, pe Drumul Giurgiului, un plotun care, 
încolţit de haită, „sfâșie cățeaua cea mai iute şi cea mai 
îndrăzneață din câte avea domnitorul”, în apropierea 
unei fântâni care până astăzi se numește Fântâna 
Căţelii, aşa cum câmpul dinspre răsărit se numeşte 
Câmpia  Plotunului, „în amintirea acelei fiare 
încornorate”.”  Toponimele au dispărut după 
construirea platformei petrochimice. 















Dintre mamiferele mari care și-au lăsat zi mai bine 
amprenta pe vatra Piteştilor a fost colunul (Equus 
hemionus hemionus, Pall., 1775, sin. Equus (Asinus) 
hydruntinus Regălia, 1907). Valea Colunelului care 
trece prin cartierul Craiovei, formându-se la sud-est de 
fostul târg de vite, a fost rebotezată de noii locatari ai 
cartierului în Valea Colonelului; ulterior a fost umplută 
în mare parte cu materiale din demolări și săpături. La 
vest de Pitești, la Slătioarele, întâlnim oronimele 
Colunul Mare și Colunul Mic. 











O vânătoare de urs; decor pe o cupă din Ardeal din anul 
1600 (după Laszlo Siklossp) 











Foarte numeros în zonă a fost ursul (Ursus arctos L., 
1785); vatra Piteştilor este înconjurată de toponimele 
care-l amintesc. La Albota întâlnim Valea Ursului, 
afluent pe stânga Teleormanului, însoțită, dinspre nord 
spre sud, de Coasta Ursului. La vest de Ciocănăi- 
Moşoaia întâlnim Vâlceaua Ursului pe sub Dealul 
Ursului. În Bascov se află satul Valea Ursului, iar la 
Drăganu, Ursoaia; în cătunul Ploscari din Ștefănești, 
partea sudică a Văii Vârgăluiului poartă numele Valea 
Ursoii, iar o altă vale numită Ursul o aflăm la 
Topoloveni. Am enumerat doar câteva zootoponime 
din imediata apropiere a Piteștilor din cele peste 50 
câte aflăm în judeţul Argeș. În urmă cu câteva secole 
ursul era prezent de la Dunăre până pe piscurile 
Carpaţilor. Presiunea antropică, prin defrișările intense, 
lau determinat să se retragă în zonele muntoase. 
Merită să amintim un experiment din toamna anului 
1974 când au fost lansați în Făgăraș 5 pui de urs, după 
ce în punctul respectiv s-au pus 1.500 kg de mere.“ Tot 
în 1974 au fost crescuţi în „Complexul Râușor” 40 de 
ursuleți,” care au fost lansați în zilele de 23 și 24 aprilie 
1975 în două puncte unde li s-a asigurat hrană, 4.000 kg 
de mere, morcovi, cartofi şi pâine." Nemaiavând hrană 
de-a gata și obișnuiți cu oamenii care i-au crescut, urșii 
au ieșit pe Transfăgărășan unde primeau biscuiţi, pâine, 





mezeluri (care i-au făcut şi carnivori). Au început 
incidentele terminate, din fericire, fără urmări grave. În 
ziua de duminică, 14 septembrie 1975, urșii au băgat în 
sperieţi turiștii care-i sâcâiau cu pâinea și biscuiții; fetița 
Nania Marilena era cât pe-aci să fie prinsă de picior în 
momentul când a vrut să-l atingă. Spectacolele s-au 
repetat şi în 1976-1977, dar și cu accidente, nu prea 
grave. Câțiva urși au ajuns până în sudul județului 
Argeș. În iulie-august 1978 au cutreierat pădurea Trivale 
2-3 urși care ieșeau aproape zilnic la șoseaua Piteşti- 
Ciocănăi; personal i-am văzut de câteva ori la nord de 
Valea Bisericii, în plantațiile de lângă Drumul Morii, la 
est de Prunii Gângului, iar unul chiar pe marginea 
şoselei amintite, puțin mai spre vest de Valea Rogozului. 
Astfel de experiențe sunt bune în parcurile zoologice, 
nu şi în natură. Oare de câte secole pădurea Trivale nu 
mai adăpostise urși? 

Râsul (Lynx lynx L.., 1758) este un alt mamifer 
dispărut în perioada medievală din întinsele păduri din 
preajma Piteștilor, fără să-i putem preciza data 
dispariţiei. Din cântecul bătrânesc „Vânătoarea lu” 
Vodă Căitan Matei” atlăm că vânătorii voevodului Matei 
Basarab, „Pardoșii mi-i omorau”, pardosul fiind un 
nume autohton al animalului.” Prezenţa mamiferului 
în zonele joase nu trebuie să ne surprindă de vreme ce 
călătorul Ulysse de Marsillac ne spune că în pădurile 
Dunării, de pe Ostrovul Mare, „Amatorii de vânătoare 
găsesc o mulțime de lupi, vulpi, râși, iepuri”,” iar la 
sfârșitul deceniului al VI-lea și începutul celui de al 
VIl-lea din secolul al XX-lea a fost semnalat chiar prin 
pădurile fostei regiuni București.” Consemnăm 
prezența râsului în estul pădurii Trivale, tolănit pe o 
butură de lângă pinetul care camufla unitatea militară 
din estul pinetului, în august 1978. Credem că 
exemplarul a coborât solitar, însoţind urșii care s-au 
deplasat spre sud. A fost singura dată când lam 
observat, deși mai multe persoane ne-au mărturisit că 
au văzut râs în Trivale în primăvara anului 1974. 
Insistenţele noastre de a-i observa urmele pe zăpadă în 
iarna 1978-1979 au rămas fără rezultat; prezenţa lui a 
fost incidentală. 

Cerbul (Cervus elaphus L., 1758) a dăinuit în 
pădurea Trivale până în secolul al XIX-lea. Dovadă 








cupola bisericii din Codlea (după Laszlo Siklossy) 





O vânătoare de cerb executată în 1634 în Brașov pentru 

certă este descoperirea unui corn conservat destul de 
bine, fracturându-se în mai multe bucăţi la scoaterea de 
sub stratul format prin putrezirea vegetației, gros doar 
de 10-12 cm. A fost găsit de noi cu prilejul culegerii de 
ciuperci în ziua de duminică, 22 iulie 1962, pe Uiasca, 
în aval de unirea Văii lui Drag cu Valea lui Neag, la 
poala pantei stângi, dinspre nord; în ziua următoare 
cornul a fost depus la Muzeul Piteşti. 

Un mamifer cu nume străvechi, getic, specific limbii 
geto-dace, care își făcea apariţia prin zăvoaiele 
Argeșului în perioada interbelică, a fost hilacul (Sp. 
Canis (Ihos) aureus L., 1758; Ssp. Canis (Thos) aureus 
moreoticus Geoffroy, 1835). Vânătorii piteşteni și cei 
din zona Călineşti-Topoloveni îi spuneau lup de stuf și 





î IAR A x = 3 siiitit 
Hilacul sau șacalul (după Ion Nania) 





lup mic; era firesc; animalul apărea extrem de rar în 
zonă. De altfel, către sfârşitul secolului al XVIII-lea și 
începutul celui de al XIX-lea, probabil datorită 
înmulțirii lupilor, a dispărut din pădurile noastre, încât 
i s-a uitat și numele străvechi, impunându-se numele 
turcesc ciacal și mai apoi șacal. Numele autohton ne 
este transmis de Dimitrie Cantemir în capitolul „De 
venationibus principis” din „Descriptio Moldaviae” 
când enumeră animalele noastre (spurcate, care nu se 
mănâncă): „vulpes, lupi, ursi, feles sylvaticae, 
hylaces...”” „(plural de la hylax?). Acest cuvânt nu 
apare deloc în dicționarele limbii latine și putem doar 
face menţiunea că el a fost eludat atât de traducătorul 
german din secolul al XVIII-lea cât și de toţi ceilalți ce 
s-au servit direct sau indirect de manuscrisul latin 
originar”. La noi a fost tradus în 1973: „câini”%, fiind 
„poate câini sălbatici”. Numele străvechi, getic, a 
dăinuit în zona istorică Vlașca până la începutul 
secolului al XX-lea. Vânătorii lui Matei Basarab „... au 
umblat / Și-au vânat: / ... / Ududacii / Cu hilacii”.” 
Cântecul bătrânesc, dar mai ales găsirea cuvântului în 
graiul unui vânător care vânase un hilac, cam pe la 
1905, ne-a permis descifrarea misteriosului cuvânt.* Se 
pare că ultimul șacal care s-a rătăcit și a fost împușcat la 
Pitești a fost pe timpul cumplitei ierni din februarie- 
martie 1954, în Zăvoiul Mare de pe stânga Argeșului; 
chiar și vestitul naturalizator piteştean Balmuș vorbea 
de „un lup mic, numit lup de stuf” % 

Sălbăticiunea cea mai răspândită prin pădurile din 
zona Piteștilor a fost lupul (Canis lupus lupus L. 1821). 
Cum sosea iarna, se adunau și umblau în haite, uneori 
destul de numeroase, adevărate lupării care, de cum se 
însera, aveau locuri statornice de urlătoare. La 1843 
între Geamăna şi Piteşti se afla Drumul Lupării,” care a 
dăinuit în memoria gemănenilor până la jumătatea 
secolului al XX-lea. Pe teritoriul satului Albota se afla 
pădurea (azi defrișată) Lupăriile, în care se găsea 
Eleșteui Lupării din Poiana Mare; tot în Albota întâlnim 
Lupu, afluent pe stânga Giuracului, acesta afluent pe 
stânga Teleormanului.” La vest de satul Hinţești, 
comuna Moşoaia, aflăm Valea Lupi; Valea Rogozului, 
după ce trece şoseaua care leagă cartierul Trivale de 
Smeura, ia numele de Valea Gropilor, amintire a 
metodei de vânătoare a fiarelor prin curse-gropi. În 
comuna Băbana aflăm satul Lupueni, iar în delaul 
Brăilencii, la vest de Bascov, întâlnim punctul La 
Urlătoare. Pe teritoriul comunei Drăganu se pare că se 
adunau iarna cei mai mulți lupi. Așa se face că în afară 
de toponimul Lupoaia întâlnim: La Urlătoarea din 
Ogradă, la Urlătoarea din Cotu Pribii, La Urlătoarea de 
la Tufa Simii şi La Urlătoarea de la Drumul Morii, toate 
patru în zona 'Târșești; apoi găsim La Urlătoarea de la 
Coada Gârniţei și La Urlătoarea din Valea Bunii, 
ambele din Bogeşti; alte două toponime care amintesc 
locurile statornicite pentru urlătoare ale haitelor sunt 
în Prislop: La Urlătoarea de la Coada Vacii și La 
Urlătoarea de la Cruce. În iernile 1938-1939, 1939-1940 
şi 1941-1942 aproape în fiecare noapte în cel puţin 34 
din aceste puncte lupii urlau sinistru; uneori se auzeau 
în toate punctele. Deţinem o informaţie sigură: prin 
anii 1961-1966 aproape toate femeile în vârstă de 45 de 
ani din cătunul Valea Rea-Baloteşti (azi în Găvana — 
Pitești) știau că în ziua Intrării în biserică a Maicii 
Domnului (21 noiembrie) 1942 au venit dinspre Valea 
Grozii și au trecut prin faţa Bisericii Sf. Dumitru din 
pădurea Trivale, intrând în Valea Bisericii, o haită de 41 
de lupi (!).* Mulţi vânători au împușcat lupi în zona 
Piteştilor. Dintre toţi, amintim doar pe avocatul 
Honoriu Bănescu-Pitești, vânător diletant, cum singur 
se defineşte, care a împușcat în 35 de ani, de la 1893 
până la 1928, în zona Pitești-Găești, un număr de 6 
lupi.” Din 1974 nu mai există nici o semnalare sigură pe 
bază de lupi vânaţi, în sudul ţării, la sud de linia care ar 
uni dinspre vest spre est localităţile: Ostrovul Corbului 











— Vânju Mare — Filiaș — Drăgășani — Pitești — Buzău — 
Râmnicu-Sărat — Focșani — Adjud — Bârlad.“ 

Noriţa (Mustela lutreola lutreola L., 1761) era 
prezentă până în timpul celui de al doilea război 
mondial în zona lacurilor „clocot” de la vest de 
Călinești, în punctul Sub Dutina, în lacurile zăvoiului 
de pe dreapta Argeșului dintre Catane și Căteasca și 
chiar la Pitești, în zona Zăvoiului Mare de pe stânga 
Argeșului, alături de vidră (Lutra lutra lutra L., 1758). 
Ambele specii au dispărut nu atât datorită secetei 
excesive din 1946, ci datorită exterminării lor de către 
vânători, cu permise sau fără legitimaţii, veniți de pe 
front. 








Ermina sau hermelina (Mustela erminea aestiva 
Kerr., 1792), animal de mare cinste, care evoca gloria şi 
fastul, puterea şi bogăţia domnitorilor români, a 
capetelor încoronate din Europa sau măcar printr-un 
guler alb, pistruiat cu puncte negre, vârful cozii 
aceluiași animal,“ era numeroasă până în deceniul al 
Vliea al secolului al XX-lea în zona dintre pădurea 
Trivale şi cătunul Papuceșii (azi cartierul Trivale), în 








preajma gospodăriilor din Găvana, între gospodăriile 
din estul orașului și malul drept al Argeșului, dar mai 
ales în Prundu, foarte numeroasă chiar, între 
gospodăriile fostei comune şi calea ferată care mergea 
pe la marginea vestică a acestei așezări de unde intra 
direct în gara Pitești. Azi lipsește cu desăvârșire chiar și 
din vastul spaţiu al pădurii Trivale. Cercetările noastre, 
chiar și pe timp de iarnă, în perioada 1974-2004 au 
rămas fără rezultate în dovedirea micuţei și superbei 
fiare. 

Ordo Chiroptera Blumenbach, 1774, era foarte 
numeroas până în deceniul al VIII-lea din secolul 
trecut. Nimeni nu ştie azi câte specii din familia 
Rhinolophidae Bell, 1836 şi din fainilia Vespertilionidae 
Gray, 1821. Cercetătorii Muzeului Judeţean Argeş au 


rămas total indiferenți la cercetarea naturii locale. Cum 
se lăsa înserarea, sute de lilieci roiau mai cu seamă în 
zona parcului Trivale şi a ștrandului, dar și pe deasupra 
oraşului. Dintre cele aproape 30 de neamuri de lilieci 
existenţi în România,“ trebuie ca şi în zona Piteştilor să 
fi existat măcar 5-6 specii. Stropirile repetate cu 
insecticide din avioane și elicoptere a pădurilor și 
zăvoaielor din jur, dar și pe deasupra orașului împotriva 
ţânţarilor din deceniile al VII-lea — al [X-lea ale secolului 
trecut, au stârpit definitiv neamul liliecilor. Azi rar mai 
poate fi văzut în câte o seară unul-două exemplare 
zburând pe la Bascov, pe deasupra văilor Uiasca și 
Brăileanca; la începutul celui de al III-lea mileniu 
creștin socotim dispăruți liliecii din zona Piteștilor. 

Gherlanul, botezat de naturaliști şobolan de apă 
(Arvicola terrestris terrestris L., 1758) a dispărut din 
zena ștrandului și până la Udeni-Goleşti după 
îndiguirea şi construirea lacurilor de acumulare. Cu 
toată strădania noastră depusă între 1984-2000, nu l-am 
mai observat decât în zona îndiguită de la Valea Mare, 
care nu a fost acoperită de apele lacului proiectat şi în 
stufărișurile și micile bălți de la Merișani, la coada nord- 
estică a lacului de acumulare Budeasa. Îl mai întâlnim la 
est de vila Zamfirescu de la Dutina, în apropierea 
canalului de aducțiune și apoi mai spre sud, la Căteasca. 
La Pitești lipseşte. 

După 1985-1990 s-a stins cu desăvârșire cățelul 
pământului sau orbetele (Spalax sp.). Identificat după 
prezenţa mușuroaielor care, spre deosebire de cele ale 
cârtiţei, sunt dispuse în linie dreaptă, a fost prezent în 
lunca Argeşului, în zona înțelenită de pe partea stângă 
a râului, până în anii 1975-1980. A rezistat până prin 
1985-1986 în poiana de la confluenţa văii Balea cu Valea 
Rogozului din imediata vecinătate nordică a satului 
Smeura; tot cam pe atunci a dispărut și de pe Uiasca, în 
aval de sat. 

Șoarecele de mișună (Mus musculus spicilegus 
Petenyi, 1882) care se întâlnea altădată pe actualul 
teritoriu al complexului petrochimic, a dispărut şi el 
după 1965. Se mai întâlnesc, destul de rar, până prin 
anii 1998-2000, pe Câmpul Smeurii, la nord de Valea 
Bodii până la limita sudică a pădurii dinspre nord, la 
vest de cimitirul înfiinţat în 2004-2005. 

Stropirile repetate din perioada 1965-1985, tăierea 
tuturor arborilor scorburoși, probabil și alte cauze, au 
dus la stingerea pârșilor din pădurea Trivale, dar și din 
cele imediat învecinate; nici numele adevărate nu li s-au 
consemnat; puțini erau cei ce-i cunoșteau şi înainte de 
dispariţie; orășenii, nici atât. 

Mihușul (Glis glis glis L.., 1766) numit de cercetători 
când pârş comun,” când pârș cenușiu“ ori pârș mare,” 
era observat destul de rar până prin 1984, în zona dintre 
Parcul Zoo şi Poiana Valjan la est, până la plantația de 
lângă Valea Rogozului la vest și chiar dincolo, la vest de 
plantație, în zona stejarilor seculari. 

Alunarul (Muscardinus avellanarius avellanarius L., 
1758), cunscut cu acest nume în toată țara,“ a fost 
botezat din birou, de unii necunoscători, pârș roșu,“ 
pârș de alun și pârș mic“ ori, şi mai şi, „PÂRȘ MIC, v. 
pârș-de-stejar”.*“ Era oarecum numeros în întinsul aluniş 
de pe Taomir, afluent de pe stânga Văii Rogozului; se 
pare -că iarna 1984-1985 i-a fost fatală. Cu toată 
străduința, cu observaţii de zi, dar mai ales seara şi 
noaptea, în anul 1986 nu l-am mai observat; azi masa de 
aluniș a pierit la umbra copacilor care au crescut foarte 
deși. 





Al treilea pârş care a existat în pădurea Trivale a fost 
cel denumit de specialiști pârș cu coada stufoasă 
(Dryomys nitedula nitedula Pallas, 1779). Până pe la 
începutul deceniului al VI-lea al secolului trecut se 
ascundea în scorburile stejarilor seculari din preajma 
platoului din direcţia intrării în Trivale. Se mai întâlnea 
între Taomir şi şoseaua Piteşti — Ciocănăi. Localnicii în 
vârstă îi spuneau veverițucă, la fel ca și la Mozăceni, dar 
cel mai răspândit nume era veverin;“ rar era numit și 
veveriță mică de cei necunoscători; prin 1956-1962 nu 
l-am mai întâlnit. Se pare că iarna din ianuarie-martie, 
cu zăpada prelungită până în aprilie, din 1954, i-a fost 
fatală; dar şi tăierea arborilor scorburoşi a contribuit la 
dispariția sa, cu toate că nu de puține ori își găsea casă 
în cuiburi părăsite de coțofene sau de ciori. 

Aruncând o privire asupra celor prezentate reiese că 
de la mijlocul secolului al XVII-lea, până la mijlocul 
secolului al XX-lea, în trei sute de ani, au dispărut din 
zona Piteștilor șapte mamifere, cele mai grandioase, 
datorită presiunii antropice asupra mediului și mai ales 
datorită vânării excesive; în numai 30 de ani, din a doua 
jumătate a secolului al XX-lea au dispărut, din aceeași 
regiune, 16 specii de mamifere, iar cele importante, 
dintre cele ce se mai întâlnesc, sunt într-un continuu 
regres numeric, în parte datorită presiuni antropice 
asupra mediului, dar dezastrul inimaginabil îl aduc 
câinii vagabonzi (Canis familiaris L., 1758) care 

depăşesc orice închipuire a românului de acum 20-25 
de ani. 

Cititorul care cunoaște și lucrarea editată de 
Academia Română și citeşte articolul de față își dă 
seama de necesitatea unei monografii a municipiului 
Pitești, sau măcar un capitol al unei monografii istorice 
despre flora și fauna Piteștilor din trecut şi de azi. 


i Petre Popa, Paul Dicu, Silvestru Voinescu, Istoria 
municipiului Pitești, Editura Academiei, București, 1988, 
pp. 27-28. 

2 Ibidem, p. 27. 

3 Idem, Pitești pagini de istorie (având pe copertă titlul: 
Pitești *600), Studii și comunicări, Muzeul Judeţean Argeș, 
1988. 

4 Veronica, Vasilescu, Ștefan Trâmbaciu, Spiridon Cristocea, 
Două documente domnești din colecția Muzeului 
Câmpulung Mușcel, Studii și comunicări, Muzeul 
Câmpulung Mușcel, 1982, p. 79. 

5 Gh. Nedici, Istoria vânătoarei și a dreptului de vânătoare, 
Tipografia ziarului „Universul”, Bucureşti, 1940, p. 494, 

6 GC. Rădulescu-Codin, Mușcelul nostru I comuna Corbi și 
locuitorii săi” Tipografia Librăria și legătoria de cărți 
Gheorghe N. Vlădescu, Câmpulung, 1922, pp. XCI, 
CXXIX. 

7 Ion Nania, Vânatul pe teritoriul României - mărturii 
arheologice, istorice, folclorice și etnologice despre 
mamifere dispărute şi pe cale de dispariţie, Editura Sport- 
Turism, București, 1991, p. 102. 

8 Ibidem, pp. 105-106. 

9 D.R.H., B, XXII, doc. 252, p. 478. 

10 Ion Nania, op. cit. p. 185; idem, Mozăceni — o veche 
așezare din fosta țară Vlașca, Editura Paralela 45, Pitești, 
2004, p. 50. 

11 „Wezechswiat”, anul 93, nr. 11, Cracovia, noiembrie 1969. 

12 Ion Nania, Aspecte istorice, folclorice şi entolingvistice 
inedite din timpul domniei lui Matei Basarab, Studii și 
comunicări, IV, Muzeul Câmpulung Mușcel, 1987, pp. 41- 
58. 

13 Gh. Nedici, op. cit. p. 492; Ion Nania, „Vânatul pe 
teritoriul României, pp. 139-141. 

14 Ibidem, p. 139 

15 Ibidem, pp. 159-160. Mulţi locuitori din Geamăna, Oarja și 
Albota susțineau că numele fântânii poartă amintirea unei 
lupoaice care a fătat acolo. 

16 HA, O experienţă inedită: Lansare de urși în Făgăraș, 
VPS, Anul XXVII, nr. 5 (314), mai 1975, p. 8. 

17 Horia Almășan, Populări cu cerbi și urși în două complexe 
cinegetice argeșene, VPS, Anul XXVII, nr. 7 (316), iulie 
1975, pp. 1-2. 

18 Ibidem, VPS, Anul XXVII, nr. 9 (318), septembrie 1975, p. 
2, 

19 Ion Nania, op. it. Studii și comunicări, IV, Muzeul 
Câmpulung Mușşcel, 1987, p. 42, 

20 Ibidem, pp. 49-51. 

21 Simona Vărzaru, Prin țările române călători străini din 
secolul al XIX-lea, antologie, traducere, studiu introductiv 
și note de - , Editura Sport-Turism, București, 1984, p. 130 

22 Mihai Bodea, A.M. Comșia, Vasile Cotta, Gheorghe 
Feneșer, Alexandru Filipașcu, I. Pop, C. Rosseti-Bălănescu, 
I. Rudescu, N. Săulescu, N.A. Străvoiu, Aurel Voloşciuc, 
Vânat și vânătoare, A.G.V.P.S, (București), 1964, p. 150. 







Fie ca Dumnezeu să ne dea mai multă gândire 
pentru a redeveni ceea ce românii au fost altădată: 
ocrotitori ai naturii, pentru că nu este departe vremea 
când gradul de civilizaţie se va judeca nu după numărul 
de mașini și vile și nici după industria pe care vom 
poseda-o, ci după suprafaţa naturii sălbatice pe care o 
vom mai avea. 


23 Dimitrie Cantemir, Descrierea Moldovei, Editura 
Academiei, București, 1973, p. 236. 

24 S. Haimovici, Observaţii și comentarii privind unele 
paragrafe referitoare la faună din lucrarea lui Dimitrie 

Cantemir Descriptio Moldaviae, An. Șt. Univ. „AL. IL. Cuza” 
din Iași (S.N.), Secţiunea a Il-a, Biologie, Tomul XX, 1974, 
fasc. 1, p. 168. 

25 Dimitrie Cantemir, op. cit., p. 937. 

26 Ibidem, p. 236, nota. 

27 Ion Nania, op. cit., Studii şi comunicări, IV, Muzeul 
Câmpulung Muscel, 1987, p. 42. 

28 Ibidem, pp. 51-52; idem, Vânatul pe teritoriul României, 
1991, pp. 245-246, idem, Mozăceni — o veche așezare din 
fosta țară Vlașca, 2004, pp. 53-54. 

29 In verbis, decembrie 1961. 

30 DJAN Argeș, fond Primăria orașului Pitești, dosar 3/1843, 
f. 179. 

31 In verbis: Necula Ion, n. 1897, Albota şi Ilie Florea Ilie, n. 
1909, Albota, 3 ianuarie 1964. 

32 Cercetări personale, 1961-1966. i 

33 Honoriu Bănescu-Pitești, Date statistice ale unui vânător 
diletant, Revista vânătorilor, anul X, nr. 6/iunie 1939, p. 
104. 

34 Ion Nania, Mozăceni — o veche așezare din fosta țară 
Vlașca, 2004, p. 57, 

35 1. Simionescu, Fauna României, Biblioteca enciclopedică, 
Fundaţia pentru Literatură şi Artă „Regele Carol II”, 
București, 1938, p. 34; Ionel Pop, Vasile Homei, Mamifere 
din România, Editura Științifică, București, 1973, vol. |, p: 
136; Lucian Manolache, Mic atlas cinegetic românesc. 
Mamifere, Gabriela Disescu, desene, Editura Ceres, 
București, 1977, p. 91. 

36 George D. Vasiliu, Constantin Șova, Fauna vertebratica 
Romaniae, Muzeul Judeţean Bacău, Bacău, 1968, pp. 223- 
228. După 1968 în România au mai fost identificate câteva 
specii în afară de cele cunoscute de autorii lucrării, 

37 George D. Vasiliu, Rozătoarele din România și combaterea 
lor, Ministerul Agriculturii şi Domeniilor, Direcţia 
Protecţiei Plantelor, Monitorul Oficial şi Imprimeriile 
Statului, Imprimeria Centrală, București, 1937, p. 36. 

38 1. Simionescu, op. cit., p. 57; E. Puşcaru-Soroceanu, 
Dumitru Pușcaru, Excursii în Munţii Făgărașului, Editura 
Didactică şi Pedagogică, București, 1971, p. 52. 

39 Marton Hamar, Din viața rozătoarelor, Editura Știiţifică, 
București, 1967, p. 87; Ionel Pop, Vasile Homei, op. cit., 
vol. II, 1973, p. 101. 

40 1. Aurel Candrea, Dicţionarul enciclopedic ihistrat „Cartea 
Românească”, București, 1931, p. 42; DEX, 1975, p. 28. 

41 ÎI. Simionescu, op. cit., p. 58; M. Ene şi H. Almăşan, Pârșul 
de alun” Revista pădurilor, anul LXXI (8), nr. 7, iulie 1956, 

„p. 449. 

42 Mitică Georgescu, Mamiferele sălbatice din România, 
Editura Albatros, București, 1989, p. 90. 

43 Mitică Georgescu, George Cristian Georgescu, 
Enciclopedie zoocinegetică, Editura Albatros, București, 
1996, p. 166. 

44 Ion Nania, op. cit., p. 57. 





Din uitare spre amintire 





Restituiri 





UN AMIC AL LUI TUDOR VLADIMIRESCU -— 
PANDURUL 
NICOLAE POPESCU -— PITARUL 


În 1820, Tudor Vladimirescu (1780-1821) îi aducea 
Episcopului Ilarion Ghiorghiade al Argeșului - la 
înscăunare - un tânăr grămătic şi ca să-i servească și de 
fecior în casă, pe Nicolae Popescu din Cerneţii 
Mehedinţiului. Olteanul s-a născut la 1801 și a trecut în 
veșnicie la 1876. Cum se stabilise la Curtea de Argeș, N. 
Popescu își construiește și o casă mare, cu sprijinul 
fratelui tatălui său Pătru. S-a afirmat repede în treburile 
de cancelarie, ajutat de învățătura lui în greceşte, 
slujindu-l pe Vlădica și ca fecior în casă la Tismana, în 
scrierea de acte slavonește, practicând o grafie de ţinută 
estetică. In casa lui Nicolae Popescu, cum spune tradiția 
locală, slugerul și vătaful plaiului Cloșani, pe Motrul de 
Sus, de la interferența județelor Gorj şi Mehedinţi de 
acum, se întâlnea în două rânduri cu Episcopul, la 
Curtea de Argeș ori la Pitești unde rezida și Episcopia 
destăinuindu-i planul pornirii revoluției. Lui Tudor îi 
veneau la îndemână aceste întrevederi, întrucât drumul 
din Capitală spre Cerneţi trecea prin Pitești și Curtea de 
Argeș. lar după sosirea la București a Adunării 
Norodului, Nicolae Popescu împreună cu Ilarion, 
Gheorghe Lazăr și Petrache Poenaru, organizează 
cancelaria Taberei de la Cotroceni. Aici, grămăticul 
întocmea corespondenţa și documentele trebuitoare în 
conducerea Capitalei și a Ţării, scrisori personale, 
încunoştiințări și proclamaţii, unele dintre ele adresate 
Porții, fiind traduse în franțuzește și turcește de Ilarion 
și în nemţește de Gheorghe Lazăr. Pe urmă, Tudor l-a 
delegat pe grămătic pe lângă Episcop să meargă la 
Congresul de la Leibach (Liubliana), spre a explica 
Sfintei Alianțe temeiurile Revoluţiei din ara 
Românească. Cei doi împuterniciți n- au ajuns însă 
decât la Braşov. Revoluţia fusese înăbușită, Domnul 
Tudor fusese ucis mișelește de eteriști, în Târgovişte, la 
27 mai 1821. Și n-ar fi de prisos să arătăm tot aici, că pe 
locul unde a pierit Eroul nostru naţional, educatoarea 
și Marea doamnă cunoscută în literatura de rară 
gingășie pentru copii — Smaranda Gheorghiu (Maica 
Smara), a ridicat, în 1911, o impresionantă cruce din 
calcar. 

Ilarion a rămas o vreme la Braşov. Nicolae Popescu 
s-a întors la Curtea de Argeș, s-a căsătorit însă la 
Mușătești, pe Valea Vâlsanului și a primit titlul de 
„pitar”, în 1829. La Mușătești au venit și trei panduri 
mehedințeni scăpaţi de paloşele otomanilor după 
bătălia de la Drăgășani din 5-7 iunie: Grigore, Oprea și 
Zamfir, frați din neamul lui Toader, care se aflaseră la 
Cotroceni în preajma grămăticului. Rostuindu-și o 


OCTAVIAN UNGUREANU 





avere cuprinzătoare, bucurându-se de stima 
consătenilor săi, Nicolae Popescu-Pitarul participă la 
ridicarea spirituală a satului de adopţie, fiul său Popa 
Dincă deschizând chiar o școală în 1836. 

C. D. Aricescu din Câmpulung-Musșcel l-a antrenat la 
scrierea de amintiri din Tabăra de la Cotroceni, şi a 
mărturii orale, menţionate în monumentala lucrare: 
Istoria Revoluţiei de la 1821, tipărită la Craiova în 1874. 
C. D. Aricescu se foloseşte în notele sale din aparatul 
critic al cărții și de umorul lui N. Popescu. Așa 
povesteşte cum într-o zi fusese trimis de Tudor să-l 
invite în Tabăra de la Cotroceni pe boierul Filipescu- 
Vulpe. Înspăimântat, chematul exclamă: - Mă cheamă să 
mă taie! - Fii liniștit, boierule, dacă era să te taie, te tăia 
de mult! 

Nicolae Popescu-Pitarul i-a slujit cu credință și pe 
Ilarion și pe Tudor. A fost un om cultivat, cu agerime în 
gândire și cu ascuțime de spirit. Cel mai mare dintre cei 
opt copii ai săi, Popa Dincă, a fost cap de revoluţie la 
1848 în Argeș, și alături de fraţii Turnavitu din Piteşti a 
înflăcărat mulțimile în susținerea Guvernului 
Provizoriu şi a Proclamaţiei de la Izlaz, participând la 
arderea Regulamentului Organic, pe roata adusă la 
Pitești, în car, de la Mușătești. Popa Dincă a fost pentru 
Argeş ceea ce a fost Popa Șapcă pentru Romanați și 
Revoluţia de la 1848 în Țara Românească. 

Aspectul economiei agrare 
din Piteşti în anul 1937 


Nu credem că sunt prea multe persoane, şi ne 
referim în primul rând la masa de titrați și intelectuali, 
care să nu ştie că anul de vârf al dezvoltării economice, 
dar în același timp și al nivelulu de trai, a fost 1938. 
Doar propaganda comunistă a ascuns cu mare 
precauţie și cu învăluiri în minciună acest aspect. 
Admitea apogeul producţiei capitaliste în acest an şi 
învăluia cu negura minciunii nivelului de trai. Cititorul 
este obligat să se intereseze la pensionarii lucizi, de 
peste 80 de ani, care au trăit în Pitești, dar și în alte părți 
ale ţării, pe acele vremuri. Pâinea - cea de toate zilele — 
avea un gust deosebit; contribuia la aceasta atât specia 
de grâu care se cultiva de mii de ani (Zriticum 
monococcum L.) și care a dispărut cu desăvârşire chiar 
şi din staţiunile de cercetare, cât și procedeele de 
fabricare. Mezelurile, și în special ghiudenul, erau 
apreciate de toți străinii, nu numai de români; laptele și 
brânzeturile se găseau din abundență (doar eram 
socotiți „țară de ciobani”); iaurtul îl puteai tăia în felii; 
iaurgii treceau în fiecare dimineaţă și seară pe la poartă; 
lăptăresele veneau în casă și își luau plata la sfârșitul 
lunii. Piteștii au avut o hală de carne vestită în toată ţara; 
nu mai vorbim de pește; peștele și măslinele constituiau 
mâncarea săracului. Şi toate erau neatinse de otrava 
pesticidelor ori a poluării atmosferei. Cei interesaţi de 
dezvoltarea economică a României pot consulta, în 
marile biblioteci, dar nu numai, o lucrare inegalabilă, 
ţinută la mare secret în timpul dictaturii'; până prin 
1970 deținătorii ei puteau ajunge chiar după gratii 
„pentru reeducare”. 

Pentru redarea aspectului propus ne vom referi la 
două documente - din sutele existente - despre situaţia 
statistică privitoare la economia agro-alimentară a 
Piteștilor; primul la terenul deţinut de orașul Pitești, pe 
categorii de folosinţă, la locuitori și la suprafețele ce 
deţineau, la prețul de vânzare a pământului etc. 


Nr. 573 
1938 mai 13 
Domnule Primar, 

La ordinele dv. nr 4567/1938 și nr 2655/1938 avem 
onoarea a vă comunica datele cerute, după cum 
urmează: . 

1. Suprafaţa orașului Pitești de 1435,5 ha; 

2. Teren arabil 181 ha 5300 m.p. (12,6 ha % de ha); 

3. Fâneţe și pășuni 39 ha 6543 m.p. (2,78 ha % de 
ha); 

4. Fânețe artificială 33 ha (2,11 ha la % de ha); 

5. Vii 4 ha 2390 m.p. (0,28 ha % de ha); 

6. Livezi 43 ha '7500 m.p. (3 ha % de ha); 

7. Păduri 174 ha 2320 m.p. (12,6 ha la % de ha); 

8. Grădini de zarzavat 30 ha 8227 mp. 2, 7 ha la % 
de ha); 

9. Vetre de sat 22 ha 7345 m.p. (1,8 ha la % de ha); 

10. Drumuri și terenuri neproductiţe 65 ha (în 
această suprafaţă se cuprind râpile de pe. islazul 
comunal și cătunul Turcești, precum și lotul 
garnizoanei destinat pentru exerciţii militare). 

Numărul proprietarilor mici (până la 10 ha) = 103 

Numărul proprietarilor mijlocii (între 10 — 100 ha) = 
12 

57 locuitori stăpânesc proprietăți până la 2 ba 

14 locuitori stăpânesc proprietăţi de la 2 - 3 ha 

14 locuitori stăpânesc proprietăți de la 3-5 ha 

9 locuitori stăpânesc proprietăți între 5 - 7 ha 
9 locuitori stăpânesc proprietăţi între 7 - 10 ha 

12 locuitori stăpânesc proprietăţi între 10 — 100 ha 

1 proprietar stăpânește 6 ha 8450 m.p. 

În comuna Piteşti, pe baza decretelor și a legilor de 
reformă agrară, nu s-au făcut împroprietăriri. 

Prețul de vânzare al pământului, pe categorii, este de 
25000 lei ha arabil, 40000 lei ha liveză, 50000 lei ha vii. 

În cuprinsul comunei Piteşti se găsesc lacuri, însă 
suprafața nu depășește 150 m.p (lacul, n.n.) 

Râul Argeş, ocolește orașul prin partea de răsărit pe 
o lungime de 4200 m și nu poate deveni navigabil. 

Căi de comunicaţii fluviale nu sunt. 

Comuna încă nu are aeroport, totuși se fac aterizări 
pe islazul comunal (lângă cimitirul eroilor). 

În comuna Pitești se face cărăușie cu cai. 

Apa de băut este potabilă și se găsește ușor, comuna 
având uzină proprie și un rezervor cu capacitate de 
3600 m.c. apă. 

La celelalte puncte și aliniate din ordinul de mai sus, 
Servic Arhitecturii C-le, sau chiar Primăria, nu poate da 
datele cerute, acestea nefiind de competența sa. 

D-Sale 

Domnului primar al Comunei Urbane Piteşti.? 


Așadar suprafața orașului Pitești cuprindea în 1938 
un total de 1435,5 ha. Oraşul pierduse prin expropiere, 
în urma Decretului-Lege 3697/1917, 450 ha de teren 
din moșia Câmpu Orașului, de pe teritoriul Prundu- 
Hinţești, cu toate intervenţiile ulterioare ale Primăriei 
Pitești,” ceea ce înseamnă că până în 1921 suprafaţa 
orașului era de 1885,5 ha; pe atunci Găvana și Prundu 
erau comune separate. 

Dacă imediat după această expropiere, în 19325, 
orașul Pitești avea 19819 locuitori, iar suprafața 

intravilanului era de 500 ha, observăm că documentul 
redat de noi menționează doar 116 proprietari care 
deţineau un total de 332,9960 ha, din care făceau parte 
terenul arabil, fânețele și pășunile, fânețele artificiale, 
viile, livezile, grădinile de zarzavat. La această suprafață 
se adăugau: Pădurea Trivale socotită parc al orașului, 
vatra satului Turceşti şi 65 de ha care includeau 
drumuri și terenuri neproductive, râpile de pe islazul 
comunal, cătunul Turceşti și lotul garnizoanei destinat 
pentru exerciţii militare, totul însumând 594,9625 ha. 
Cum la 1925 intravilanul era de 500 ha, reiese că până 
în 1938 se extinsese cu 94,9625 ha, ceea ce nu trebuie 
să ne surprindă dacă avem în vedere că și populaţia 
orașului ajunsese la 20000 de locuitori. Aşadar locuitorii 
orașului mai posedau în 1938, în extravilanul orașului. 
840,5375 ha; aceasta era suprafaţa proprietate în Pitești; 
foarte mulți locuitori deţineau proprietăţi în diferite 
localități, mulţi în comunele din împrejurimile 
orașului. 

Din suprafața intravilanului, 30,8227 ha erau 
cultivate cu zarzavaturi, aflate în marea lor majoritate 
pe malul drept al Argeşului, între malul drept și actuala 
str. Calea Bascovului. Să nu uităm că pe malul stâng al 
râului, până la Căteasca, erau suprafeţe întinse de 
zarzavaturi care nu aparțineau de Pitești; erau udate cu 
roata, fie mânată de apă prin scoc, fie cu măgari sau 
catâri. Să ne mai mire că piața era abundent și 
permanent aprovizionată cu zarzavaturi proaspete? Alte 
43,7500 ha aprovizionau piaţa cu mere, pere, cireșe, 
vişine, gutui și prune care se foloseau în cea mai mare 
parte la fabricarea vestitei ţuici de Piteşti, rămasă de 
domeniul amintirii. Cantități impresionante de fructe 
erau aduse de gospodarii din zona Călinești-Leordeni 
unde se aflau livezi impresionante de cireși și nuci. 

Viile din intravilan ocupau doar 4,7500 ha; marea 
majoritate a proprietarilor posedau vii pe dealurile de 
la Călinești -Văleni Podgoria - Leordeni despre care se 








Piața Episcopiei şi 
hala de carne care se 
afla pe locul unde se 
găseşte azi Prefectura 


Judeţului Argeș. 





spunea, metaforic, că „vinul produs în viile de la 
Ștefănești până la Leordeni ar putea umple albia 
Argeșului”. 

Dintr-un tabel întocmit la 27 martie 1936 de 
Percepția Comunală, conform art. 9 din Legea pentru 
apărarea viticulturii, aflăm că în Piteşti se găseau Il 
proprietari de suprafețe cu viță de vie, în care se 
specifică numele proprietarului, strada și nr., suprafaţa 
în m.p. cu numărul butucilor de viță, dacă era viţă 
nobilă și dacă a suferit sau nu de înghețul târziu sau 
brumă în acea primăvară în care toată viţa suferise; 
numai o proprietate, de 1500 m.p. a lui Ion Şerban, nu 
suferise de această calamitate, fiind și viță nobilă. 
Situaţia proprietarilor se prezenta astfel: 

1. Eufimia Bratu - str. L.G. Duca 41 - 500 m.p. 400 
buc. viţe 

2. lonică Lăzărescu - str. [.G. Duca 37 - 800 m.p. 500 
buc. viţe 

3. Andrei Ionescu - str. I.G. Duca 15 - 1500 m.p. 1000 
buc. vițe 

4. Ion I. Zănescu - str. I.G. Duca 30 - 500 m.p. 400 
buc. viţe 

5. Ion Șerban - str. Negru Vodă 25 - 1500 m.p. 1350 
buc. viţă nobilă 

6. Maria Basgrian - str. L.G. Duca 25 - 400 m.p. 30 
buc. viţe 

7. Alexandtina Dumitrescu - Smeurei 6 - 3000 m.p. 
1500 buc. viţe 

8. Căpit. C. Zănescu - Lraian 26 - 3750 m.p. 300 buc. 
vițe în paragină 

9. Moșt. Paraschiv St. Pană - Exerciţiu 92 - 2500 m.p. 
1500 buc. viţe 

10. Eugenia Vâlsănescu - Traian 24 -2500 m.p. 300 
buc. vițe 

11. C-tin Bobocescu - Smeurei 16 — 10000 m.p. 300 
buc. vițe. € 

Reiese că în doi ani suprafața cultivată cu viță de vie 
a crescut cu 1,544 ha. Un număr de 4 proprietari, care 
posedau un număr mic de viţe, pe o suprafaţă relativ 
mare - 30 buc./400 m.p., 300 buc/3750 m.p., 300 
buc./3750 m.p. și 300 buc./10000 m.p. - cultivau viță 
indigenă, străveche, ale căror tulpini foarte lungi, 
atingeau în partea de jos o grosime de 6-12 cm; astfel de 
viţe se mai găsesc rar pe sub streașina unor gospodării 
vechi și câteva în staţia C.F.R. Florica. 

Din cele prezentate până aici, cititorul ar putea trage 
concluzia că orașul Pitești era destul de sărac. De sute 


de ani acest oraş a fost, prin poziția sa geografică, locul 


de desfacere a mărfurilor și de aprovizionare a 
locuitorilor din zonele de deal și de munte, precum și a 
celor din câmpie cu produse din zonele nordice. 

Dintr-un raport înaintat Primăriei orașului Pitești de 
către Camera de Comerţ și Industrie Piteşti, la 20 august 
1938 aflăm cât de intens era comerțul în anul 1937 în 
orașul care era de „circa 20000 de locuitori”; ar 
însemna că din 1925 până în 1938 sporul populaţiei a 
fost doar de 2181 locuitori în 13 ani. Dar cum la 
recensământul din 6 aprilie 1941 orașul avea 26551 
locuitori, înseamnă că sporul populaţiei a fost în medie 
de 700 anual, reiese că în 1938 existau circa 25000 
locuitori. 

Din raportul amintit aflăm că orașul Pitești era „locul 
de întâlnire a locuitorilor din județele Argeș, Mușcel, 
Olt şi parte din Teleorman”, oraşul „este o importantă 


piaţă consumatoare, lucru care rezultă din următoarele. 


date referitoare la importul prin staţiunea C.F.R.Piteşti” 
în anul 1937, când s-au descărcat următoarele mărfuri: 
„Produse alimentare 1030 tone, la care urmează a se 
adăuga cele aduse prin gara Florica 339 tone sare. 
Produse agricole 9671 tone 
Combustibil solid și lichid 1740 tone la care se 
adaugă circa 6000 vagoane lemne foc necesare orașului 
şi care sunt aduse cu căruțele sau autocamioanele. 


Piei crude 20 tone 
Cânepă și in 20 tone 
Minereuri 320 tone 
Fier şi oţel 990 tone 
Maşini industriale 100 tone 
Mașini agricole 170 tone. 
Hârtie 200 tone 
Tutun 300 tone 
Cherestea 1690 tone 


Țiglă şi piatră cioplită 1240 tone 

Var gras 1320 tone afară de cel adus 
direct cu căruțele, care reprezintă o cantitate mult mai 
mare. 

Diferite mărfuri de coloniale și manufactură 2300 


Toate mărfurile menţionate fac obiectul de activitate 
a 990 firme comerciale și industriale ce funcţionează pe 


piaţa orașului, bineînțeles majoritatea ocupându-se cu 
desfacerea produselor alimentare, locul al doilea 
ocupându-l manufactura şi în urmă fierăria și 
materialele de construcţii”. 

Acestea erau doar o parte din produsele care s-au 
vândut în anul 1937, an foarte slab pentru agricultură, 
pe piaţa de consum a orașului Piteşti, întrucât „în anul 
1937 tranzacţiunile de grâu au fost mai numeroase în 
obor graţie faptului că moara „Progresul”, recte Soc. 
Prohadsca suc. Piteşti se aprovizionează într-o oarecare 
măsură şi din oborul local. Tranzacţiunile înregistrate 
la oborul de cereale în anul 1937 au fost: 


Grâu . 337 care - 240075 kg. 
Porumb 239 care - 190921 kg. 
Ovăz 548 care - 315440 kg. - Aşadar în total 


1124 de care cu o cantitate de 746436 kg”....... 

„O importanţă mai însemnată are oborul de vite 
unde vin spre vânzare vite din județul Argeș și cele 
limitrofe”, în 1937 în obor vânzându-se 30844 de vite: 

„Vite mari 11013 

Mânzaţi 3160 
Viţei 5204 
Oi şi miei 2598": 

Este doar o parte a aspectului comercial din orașul 
nostru în anul 1937, care împreună cu producţia 
internă a puţinilor locuitori ce dețineau suprafețe 
cultivabile, dar și cu produsele obţinute pe terenurile 
deţinute în alte comune, ofereau o îndestulare 
confortabilă celor 25000 de locuitori. Să mai amintim 
de păsările, ouăle, brânza, laptele și carnea adusă din 
satele învecinate şi nu numai? Nu lipseau nici fructele 
exotice - portocale, smochine, lămâi, roșcove, dar mai 
ales măslinele, numite împreună cu peştele „mâncarea 
săracului”. După înserare, cu ostia şi felinarul, în 2-3 
ore se prindeau ușor 5-6 kg de clean și mreană; nimeni 
nu-ți cerea permis; pescuitul era liber, dar nici setci nu 
existau. 

Puţini mai sunt azi piteştenii autohtoni care știu cum 
se trăia pe atunci. De 60 de ani nimeni nu a mai scris 
adevărul despre vremurile acelea; timp de 45 de ani 
dezvăluirea adevărului ar fi însemnati crimă împotriva 
fericirii comuniste. i 


1 Enciclopedia României, Il], Economia Naţională — Cadre 
și producţie, Imprimeria Naţională, București, 
decembrie 1939, 1180 pp. 

2 DJAN, fond Primăria orașului Pitești, dosar 55/1938, £. 
273. 

3 DJAN, fond Tribunalul judeţului Argeș (Comisia de 
Expropriere), dosar 112/1922, f.3. 

4 DJAN, fond Prefectura județului Argeș, dosar 28/1925, f. 
34. 

5 Publicată în Monitorul Oficial nr.73 din 27 martie 1936 

6 DJAN, fond Primăria orașului Pitești, dosar 59/1936, f. 4 

7 Ibidem, dosar 40/1938, £. 16. 

8 Ibidem, f. 16-19. Documentul a fost publicat în vol.: 
Teodor Mavrodin, Mircea Gâlcă, Violeta Sima, Lucian 
Pribeagu, Dan Pintilie, Pitești — mărturii documentare, 
vol. Î, Direcţia Generală a Arhivelor Statului, București, 
1988, pp. 382-385. 

A L] 
In patru rânduri... 
NIC PETRESCU 
Când ai de gând s-o tragi de păr 
Politica-i o utopie; 
Când nu-i bazată pe-adevăr, 
E sigur o șarlatanie. 
* 


Fu, anglo-americani, „Au de patrie, virtute, 

. cum vreți să tac Nu vorbește”... comunistul 
Când în acele vremuri de demență De ai crede că viaţa-i 
Aţi pângărit Poporul liber Dac Limpede ca ametistul? 
Cu nouăzeci la sută influenţă? * 

zi Tu, România mea, tu știi 
Cât privește „Omul nou” De cine azi să te ferești... 
E-o sinistră chestie, Când știu ce-ai merita să fii, Ce este SUFLETUL frumos 
Dusă de la omul bou. Mă înfior când văd ce ești! Când nu-l mai are nici poetul? 
Pân” la omul bestie. i ui 

* Ceru-i negru ca de horn 
Și-i tot sumbră perspectiva... 
Mai suna-vei dulce corn, 
Sau mânca-ne-vor coliva? 


Acum, când toate merg pe dos, 
Cum să mai afle tineretul 


Poate-om merge înainte 
Cu Băsescu Preşedinte, 
Că de mersul înapoi 
Ne-om fi săturat și noi! 


Ne-a zobit rău impostura 
Ce și-au etalat-o durii: 
Pentru comuniști, cultura 
Vine de la cultul urii! 


Epigrame 
GH. ZARAFU 


De Paște 
înainte de 1989 


La gunoi văd aruncate 
Coji de ouă colorate 
Și-mprejur văd risipite 
Foi de opere vopsite. 


După „revoluţia” FI î 
E strig s-audă și dușmanii 
din 1989 Către cele patru zări: 
Bucureştiul nostru are De o vreme nici germanii 
Două circuri permanent; 


Nu trăiesc în două ţări. 
Unul pe Ştefan cel Mare, 


Celălalt în Parlament. Preş edintelui 


Președintele, în fine, 

Ne-a urat: - Să trăiţi bine! 

Dar mă uit la portofel : 

Cum vrem noi, sau cum vrea el? 


Autobiografică 
Ştiţi de ce n-am vizitat 
Pân-acum și-o altă ţară? 
Cică n-aș fi posedat 
Incultura necesară. 


Fraților basarabeni 
Când ni s-a tăiat cuvântul 
PATRIE, și ne-a durut, 
Eminescu a fost ca vântul: 
N-avea graniţă la Prut. 

3% 


Autoepitaf 
Zace, negru-n cerul gurii, 
Secerat de moartea hâdă 
Cel ce-n noaptea dictaturii 
I-a făcut pe mulţi să rîdă. 


La Soroca lui Ștefan, 
Pe pământ basarabean, 
Orice românesc țăruş 
E înconjurat de ruși; 
Dar țărușul, la aman, 
Poate fi şi buzdugan. 


Restituiri Piteşti 


Apare sub egida Consiliului Local și a Primăriei Pitești 
Editor: Centrul Cultural Pitești, 
Clubul de istorie Armand Călinescu 


„Revoluţia” din 1989 


Revoluţia-n văpaie 

Ni l-a luat pe Nicolae, 
Însă de revelion 

Ni l-a dat pe Sântion. 






Fiecare autor 
care semnează în revista 
RESTITUIRI Piteşti 
răspunde moral 
şi juridic de conţinutul 
afirmațiilor sale 
(art. 206 C.P.). 










- ION NANIA — 
director 

După noiembrie 1969 marele combinat petrochimic de la Pitești a dus la degradarea cumplită a părții de nord a Câmpiei 
Piteştilor, iar Drâmbovnicul a devenit o apă moartă, otrăvind şi pânzele freatice. După 1995 lucrurile par să meargă spre 
bine. În fotografie: un colţ degradat din nord-vestul acestei câmpii și două detalii din din giganticul complez industrial. 








